dwar il-proposta għal direttiva tal-Parlament Ewropew u tal-Kunsill dwar il-promozzjoni ta' vetturi tat-trasport bit-triq nodfa

Kumitat għall-Ambjent, is-Saħħa Pubblika u s-Sikurezza ta' l-Ikel

Tifsira tas-simboli użati

* Proċedura ta' konsultazzjoni maġġoranza tal-voti mitfugħa

**I Proċedura ta' koperazzjoni (l-ewwel qari) maġġoranza tal-voti mitfugħa

**II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari) maġġoranza tal-voti mitfugħa

***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija korsiva.

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

OPINJONI TAL-KUMITAT GĦALL-INDUSTRIJA, IR-RIĊERKA U L-ENERĠIJA…………..9

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-proposta ghal direttiva tal-Parlament Ewropew u tal-Kunsill dwar il-promozzjoni ta' vetturi tat-trasport bit-triq nodfa

(Proċedura ta' kodeċiżjoni: l-ewwel qari)

Il-Parlament Ewropew ,

– wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2005)0634 )

Għadu mhux ippubblikat fil-ĠU. ,

– wara li kkunsidra l-Artikolu 251(2) u l-Artikolu 175(1) tat-Trattat KE, skond liema artikoli l-Kummissjoni ressqet il-proposta lill-Parlament (( C6‐0008/2006 )

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Ambjent, is-Saħħa Pubblika u s-Sikurezza ta' l-Ikel u l-opinjoni tal-Kumitat għall-Industrija, ir-Riċerka u l-Enerġija ( A6‐0232/2006 ),

Jirrifjuta l-proposta tal-Kummissjoni;

Jitlob lill-Kunsill sabiex ma jadottax pożizzjoni komuni u jistieden lill-Kummissjoni biex tirtira l-proposta tagħha u biex tippreżenta kemm jista' jkun malajr proposta għal sewqan teknoloġiku b'ambizzjonijiet ambjentali u l-istandards stretti tal-EURO VI;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Kuntest tal-proposta

Ir-rapporteur jilqa' l-proposti tal-Kummissjoni u jappoġġja bis-sħiħ l-intenzjoni tagħha li twassal it-titjib neċessarju fil-kwalità ta' l-arja, fl-ambjent u fis-saħħa permezz ta', inter alia, investiment pubbliku fis-suq ta' vetturi iktar nodfa.

Id-direttiva għandha titqies f'kuntest iktar wiesa', b'mod partikulari fid-dawl ta' l-istandards EURO VI li se jiġu adottati li, l-istess bħal dan ir-rapport, huma mmirati lejn vetturi ta' iktar minn 3.5 tunnellati u vetturi 'light duty'.

L-introduzzjoni ta' standards iktar stretti applikabbli għall-vetturi ġodda kollha hija għalkollox essenzjali għal titjib fuq medda ta' żmien twil fl-ambjent u fis-saħħa, u b'hekk l-objettiv aħħari ta' xogħolna.

Rifjut tal-proposta tal-Kummissjoni

L-opinjoni tar-rapporteur hija li l-proposta tal-Kummissjoni ġiet ippreżentata tard wisq, u għalhekk ma jkollhiex, kif inhi attwalment, l-impatt ta' benefiċċju meħtieġ fuq l-ambjent u fuq is-saħħa tal-bniedem.

Bħala konsegwenza r-rapporteur ippropona li tiġi emendata d-direttiva dwar standards ewlenin għall-emissjonijiet, u b'hekk tkun konformi mal-prospetti aġġornati ta' l-iżvilupp tekniku u titjib ambjentali meħtieġ.

Għal dawn il-bidliet neċessarji, li kienet tkun tfisser l-introduzzjoni ta' standard rivedut ta' l-EEV, ma kienx possibbli, madankollu, li tintlaħaq maġġoranza tal-kumitat responsabbli.

Fid-dawl ta' dan, ir-rapporteur jissuġġerixxi li l-proposta tal-Kummissjoni tiġi rifjutata u li l-Kummissjoni tintalab tiffoka l-isforzi tagħha biex tippreżenta proposta EURO VI li jkun fiha standards għall-emissjonijiet li huma ambizzjużi mil-lat ta' l-ambjent u fejn it-teknoloġija hija ċentrali u li jkunu jorbtu għall-vetturi kbar tat-trasport fit-triq.

Hemm appoġġ għal din is-soluzzjoni mill-maġġoranza kbira tal-kumitat responsabbli.

Nuqqasijiet tal-proposta - standards

Fir-rigward ta' l-impatt fuq is-saħħa u l-ambjent, l-iktar valuri importanti fl-istandard ta' l-EEV huma l-valuri applikabbli għall-NO x u għall-partikuli.

L-istandard EURO V, diġà adottat u applikabbli għal vetturi 'heavy duty' ta' iktar minn 3.5 tunnellati, li jidħol dis-seħħ fl-2008/2009, huwa qrib ħafna ta' l-istandard ta' l-EEV fil-proposta tal-Kummissjoni preċiżament fuq dawn il-punti.

Anke jekk wieħed ikun ottimist dwar il-proċess ta' l-ikkunsidrar u l-adozzjoni ta' din il-proposta, il-gwadann ambjentali se jkun limitat peress li l-aqwa xenarju jkun li d-direttiva tkun daħlet fis-seħħ madwar sena qabel ma l-EURO V issir applikabbli għall-vetturi ġodda kollha.

Fir-rigward ta' l-innovazzjoni u l-ispinta ewlenija li tmexxi s-suq, il-manifatturi ta' karozzi, fost oħrajn, jiddikjaraw li diġà hemm biżżejjed inċentivi fil-EURO V biex jiġu manifatturati vetturi li jilħqu dawn l-istandards.

Meta wieħed iqis li din id-direttiva tkun tkopri biss settur limitat tas-suq, huwa kruċjali li tappoġġja l-iżvilupp ta' vetturi li jġibu magħhom titjib sostanzjali fl-ambjent.

Għalhekk għandha tkun ambizzjoni fit-tul biex jitlesta kollox għall-EURO VI u b'hekk jiġu stipulati standards iktar stretti, b'mod partikulari fir-rigward tan-NO x u tal-partikuli.

L-argument ewlieni kontra li din id-direttiva tkun iktar ambizzjuża hija l-ispiża finanzjarja marbuta ma' proporzjon ikbar ta' vetturi nodfa.

Iżda din hija żjieda fuq medda ta' żmien qasir.

L-istandards futuri tal-EURO VI, li se japplikaw għall-vetturi ġodda kollha, se joħolqu - jekk ma ninvestux ammonti kbar f'dan il-qasam u fiż-żmien xieraq - spejjeż żejda li jħallu piż qawwi ħafna fuq ix-xerrejja pubbliċi u fuq dawk privati.

L-intenzjoni tal-proposta hija li issa jinħoloq suq ġenerali Ewropew ikbar għal vetturi nodfa u b'hekk jitwettqu ekonomiji ta' skala potenzjali billi jiġi żgurat li l-industrija għandha suq kbir bizzejjed biex ikun iġġustifikat l-investiment meħtieġ.

Bi qbil ma' l-intenzjoni tal-proposta oriġinali li l-investiment pubbliku jkollu rwol deċiżiv bħala l-ispinta ewlenija li tmexxi s-suq, ir-rapporteur jipproponi li jiżdied għal 35% l-proporzjon ta' l-akkwist pubbliku ta' vetturi nodfa u li tiġi estiża d-direttiva biex tkopri wkoll vetturi 'light duty'.

Livell ogħla ta' ambizzjoni u impenn ġenwin lejn l-industrija huma għalhekk kruċjali jekk se niżguraw l-investiment meħtieġ, jekk se nwettqu ekonomiji ta' skala, u b'hekk inbaxxu l-ispejjeż fuq medda ta' żmien twil.

Reviżjonijiet u aġġornamenti skond l-iżvilupp teknoloġiku

Ir-rapporteur huwa tal-fehma li l-ħtiġijiet li jaqgħu taħt din id-direttiva għandhom jiġu aġġornati kontinwament skond l-iżviluppi teknoloġiċi.

Sabiex isir adattament mgħaġġel għal opportunitajiet u ħtiġijiet ġodda, ir-rapporteur jappoġġja l-intenzjoni wara l-proposta li l-adattament isir mingħajr iktar konsiderazzjoni politika, izda, fl-istess waqt, jipproponi iktar kontroll fuq il-proċess ta' reviżjoni billi jinkludi espressament dawk l-elementi li jippromettu li jkunu l-iktar deċiżivi fil-ġejjieni.

L-ewwel nett, l-iskop tad-direttiva għandha tiġi estiża biex tkopri karozzi tal-passiġġieri, biex tinkludi fir-rekwiżiti valuri tas-CO 2 u ta' effiċjenza fl-enerġija u biex ikun żgurat li l-istandards jiżdiedu skond l-avvanzi teknoloġiċi.

Minbarra hekk, id-direttiva tintroduċi rekwiżit li jiffoka iktar fuq l-iżvilupp ta' metodi kif jitkejjel in-numru ta' partikoli (għal kuntrarju tal-massa preżenti) u d-dħul fil-futur ta' dawn il-valuri fid-direttiva.

Minkejja l-piż żgħir tagħhom, partikoli żgħar ħafna jikkostitwixxu periklu serju għas-saħħa, u għalhekk jeħtieġu miżuri partikulari biex din tiġi indirizzata.

Iffinanzjar

Ir-rapporteur huwa konvint li kemm il-Komunità kif ukoll is-sorsi nazzjonali ta' finanzi għandhom jingħataw rwol sabiex l-ispiża żejda għall-investiment ma taffettwax il-kwalità tat-trasport pubbliku.

Barra minn hekk, ir-rapporteur jaħseb li huwa naturali li l-allokazzjonijiet finanzjarji ta' l-Istati Membri jqisu żjidiet fin-nefqa fuq ċerti livelli reġjonali, jew ta' politika reġjonali u amminstrattivi sabiex ikunu konformi mad-direttiva.

Madankollu, imur kontra l-prinċipju ta' sussidjarjetà li jiġu preskritti mudelli eżatti ta' l-iffinanzjar fl-istess mod kif il-proposta ma tippreskrivix mudelli biex jintlaħqu r-rekwiżiti ewlenin tad-direttiva meta wieħed iqis it-tipi diversi ta' organizzazzjoni fuq livell nazzjonali.

OPINJONI TAL-KUMITAT GĦALL-INDUSTRIJA, IR-RIĊERKA U L-ENERĠIJA

għall-Kumitat għall-Ambjent, is-Saħħa Pubblika u s-Sikurezza ta' l-Ikel

dwar il-proposta għal direttiva tal-Parlament Ewropew u tal-Kunsill dwar il-promozzjoni ta' vetturi tat-trasport bit-triq nodfa

Rapporteur għal opinjoni:

ĠUSTIFIKAZZJONI QASIRA

Minkejja l-ammont kbir ta' sforzi li saru biex jitnaqqsu l-emissjonijiet ta' pollutanti li huma ta' ħsara għall-ambjent u s-saħħa tal-bniedem, ħafna bliet Ewropej għad għandhom kwalita' ta' l-arja baxxa.

Peress li juża 26% tat-total ta' konsum ta' enerġija u billi jikkontribwixxi 24% tat-total ta' emissjonijiet CO2, il-qasam tat-trasport bit-triq huwa settur ewlieni fil-waqfien ta' emissjonijiet li jniġġsu u fil-konsum ta' l-enerġija.

Hemm potenzjal kbir li jitnaqqsu l-emissjonijiet mill-vetturi.

Madankollu, bħalissa dawn it-teknoloġiji jiswew wisq flus.

F'din il-proposta, il-Kummissjoni tissuġġerixxi li jiġi stabbilit suq għall-vetturi li jniġġsu inqas u li huma iktar effiċjenti fl-użu ta' l-enerġija billi jobbligaw lill-korpi pubbliċi biex jallokaw mill-inqas 25% ta' l-akkwist tagħhom f'sena ta' vetturi 'heavy duty' għal "vetturi nodfa" (jiġifieri vetturi li jilħqu ma' l-istandard ta' prestazzjoni ta' l-EEV (Enhanced Environmentally Friendly Vehicle - Vettura Ekoloġika Mtejba)).

Dan ifisser li f'sena mill-inqas madwar 4,000 karozza tal-linja "nodfa" u 8,000 trakk "nodfa" jinxtraw jew jinkrew.

Ir-rapporteur għal opinjoni tagħkom tilqa' l-proposta tal-Kummissjoni.

L-industrija tal-vetturi Ewropea hija industrija ta' produzzjoni b'kwantità kbira u gvernijiet jistgħu jkollhom rwol bħala "klijenti li jistabbilixxu suq", u b'hekk joħolqu swieq ta' daqs suffiċjenti ma' l-ekonomiji ta' skala neċessarji.

Barra minn hekk, din il-miżura taf issaħħaħ il-profil u l-viżibilità ta' vetturi nodfa ma' kumpaniji u mal-pubbliku.

Hija meħtieġa azzjoni Ewropea għaliex b'azzjonijiet fuq livell nazzjonali hemm il-periklu li jiġi fframmentat is-suq intern u jistgħu jwasslu għall-iżvilupp ta' "mini-series" differenti ta' vetturi skond il-bżonnijiet nazzjonali.

Ir-rapporteur tagħkom temmen li l-mira magħżula ta' 25% hija kompromess tajjeb u prattiku bejn fuq naħa t-titjib fil-kwalità ta' l-arja u l-iżvilupp tas-suq u fuq in-naħa l-oħra spiża żejda ta' investiment bi prezz raġonevoli u d-disponibilità.

Barra minn hekk, ir-rapporteur hija tal-fehma li l-għażla tal-Kummissjoni li għall-ewwel timmira l-proposta lejn is-suq ta' vetturi 'heavy duty' (li jinkludu karozzi tal-linja u l-biċċa l-kbira tal-vetturi ta' servizz, bħal trakkijiet għall-ġbir ta' l-iskart), fejn is-sehem ta' l-akkwist tal-gvern huwa relattivament għoli (madwar terz) hija għażla raġonevoli.

Fl-aħħar nett, ir-rapporteur tagħkom tappoġġja l-għażla li saret fil-proposta għal metodu msejjes fuq prestazzjoni u fejn it-teknoloġija ma tinfluwenzax.

Dan il-metodu jħeġġeġ l-innovazzjoni u soluzzjonijiet imsejsa fuq is-suq u tiżgura l-flessibilità neċessarja għall-industrija biex tinbidel skond il-progress tekniku u ekonomiku.

Madankollu, ir-rapporteur tagħkom jiddispjaċiha għall-fatt li l-ebda standard "nadif" m'hu introdott għal effiċjenza fl-użu ta' l-enerġija.

Il-Kumitat għall-Industrija, ir-Riċerka u l-Enerġija jitlob lill-Kumitat għall-Ambjent, is-Saħħa Pubblika u s-Sikurezza ta' l-Ikel, bħala l-kumitat responsabbli, biex jinkorpora l-emendi li ġejjin fir-rapport tiegħu:

Test propost mill-Kummissjoni

Premessa 4 a (ġdida)

(4a) Direttiva 2003/30/KE tal-Parlament Ewropew u tal-Kunsill tat-8 ta' Mejju 2003 dwar il-promozzjoni ta' l-użu għat-trasport 1 ta' bijofjuwils jew fjuwils oħra li jiġġeddu tistabbilixxi żewġ miri indikattivi nazzjonali, 2% fl-2005 u 5.75% fl-2010, għal bijofjuwils li jiġu kkummerċjalizzati.

1 ĠU L 123, 17.5.2003, p 42.

Ġustifikazzjoni

Għandha ssir referenza għall-atti leġiżlattivi li diġà jippromwovu l-użu fit-trasport ta' fjuwils nodfa.

(8) L-istandards ta' prestazzjoni għandhom jintużaw għall-promozzjoni ta' vetturi nodfa.

ĠU L 44, tas-16.2.2000, p.1 għall-vetturi ta' iktar minn 3.5 t fil-piż.

Fil-preżent, dan l-istandard jidher li hu l-iktar xieraq biex jintuża għad-definizzjoni ta' vettura nadifa f'din id-Direttiva.

Madankollu, għandu jkun ipprovdut għall-possibbiltà li tkun emendata din id-definizzjoni biex jiġi kkunsidrat l-aħħar progress tekniku.

Standard għall-Vetturi Ekoloġiċi Mtejba (EEV – Enhanced Environmentally Friendly Vehicles ) hekk kif ġie ddefinit fid-Direttiva 2005/55/KE tal-Parlament Ewropew u tal-Kunsill tat-28 ta' Settembru 2005 dwar l-approssimazzjoni tal-liġijiet ta' l-Istati Membri li għandhom x'jaqsmu ma' miżuri li għandhom jittieħdu kontra l-emissjonijiet ta' sustanzi li jniġġsu li fihom il-gass u f'sura ta' partikuli separati minn magni ta' tqabbid bil-kompressjoni għall-użu fil-vetturi, u l-emissjonijiet ta' sustanzi li jniġġsu li fihom il-gass minn tqabbid pożittiv b'gass naturali jew gass miż-żejt mhux raffinat imdewweb għall-użu fil-vetturi għall-vetturi ta' iktar minn 3.5 t fil-piż.

Bħalissa, dan l-istandard jidher li hu l-iktar xieraq biex jintuża għad-definizzjoni ta' vettura nadifa f'din id-Direttiva.

Madankollu, għandu jkun ipprovdut għall-possibbiltà li tkun emendata din id-definizzjoni biex jiġi kkunsidrat l-aħħar progress tekniku u biex jiġu inkorporati standards ta' effiċjenza fl-enerġija.

Ġustifikazzjoni

Fid-definizzjoni li teżisti ta' Vetturi Ekoloġiċi Mtejba (EEV) m'hemmx dispożizzjoni għall-effiċjenza fl-użu ta' l-enerġija.

Madankollu, wieħed mill-objettivi ta' din id-Direttiva hija biex tnaqqas il-konsum ġenerali ta' l-enerġija minn vetturi tat-trasport fit-triq.

Għalhekk, emenda possibbli tad-definizzjoni ta' l-EEV għandha wkoll tipprova tinkorpora fid-definizzjoni standards ta' effiċjenza fl-użu ta' l-enerġija.

(9) Vetturi b'konsum baxx ta' fjuwil jew li jużaw fjuwils alternattivi, li jinkludu l-bijofjuwils, il-gass naturali, l-LPG jew l-idroġenu, u teknoloġiji differenti, li jinkludu sistemi elettriċi jew ibridi ta' kombustjoni/elettriku, jistgħu jikkontribwixxu għal tnaqqis ta' emissjonijiet u tniġġis.

(9) Vetturi b'konsum baxx ta' fjuwil jew li jużaw fjuwils alternattivi, li jinkludu l-bijofjuwils, il-gass naturali, l-LPG jew l-idroġenu, u teknoloġiji differenti, li jinkludu sistemi elettriċi jew ibridi ta' kombustjoni/elettriċi, jistgħu jikkontribwixxu għal tnaqqis ta' emissjonijiet u tniġġis, u għat-titjib fil-kwalità ta' l-arja f'inħawi urbani.

Ġustifikazzjoni

Id-Direttiva ma tagħmilx l-ebda referenza għall-kwalità ta' l-arja f'inħawi urbani, problema li t-trasport nadif jista' jgħin biex jegħleb.

Premessa 9 a (ġdida)

(9a) Direttiva 98/70/KE tal-Parlament Ewropew u tal-Kunsill tat-13 ta' Ottubru 1998 dwar il-kwalità tal-fjuwils tal-petrol u tad-diżil 1 (Direttiva dwar il-Kwalità tal-Fjuwil), fil-waqt li tistabbilixxi speċifikazzjonijiet preċiżi għall-petrol u għad-diżil, mhux intenzjonalment toħloq restrizzjonijiet fuq l-użu li qed jiżdied ta' bijofjuwils u għalhekk għandha tiġi riveduta.

1 ĠU L 350, 28.12.1998, p 58.

Deċiżjoni kif emendata l-aħħar mir-Regolament (KE) Nru 1882/2003 (ĠU L 284, 31.10.2003, p 1).

Ġustifikazzjoni

Id-Direttiva dwar il-Kwalità tal-Fjuwil tistabbilixxi speċifikazzjonijiet għall-petrol u għad-diżil, għal raġunijiet ambjentali u ta' saħħa, pereżempju limiti fuq il-kontenut ta' etanol, etere u ossiġenati oħrajn fil-petrol.

Tillimita wkoll il-pressjoni magħmula mill-fwar fil-petrol.

L-Istandard EN590 jistipula aktar limiti għal raġunijiet tekniċi, u jgħid li d-diżil irid ikun fih mhux aktar minn 5% bijidiżil skond il-volum.

Dawn il-limiti kwantitattivi joħolqu restrizzjonijiet fuq iż-żieda fl-użu ta' bijofjuwils u għandhom jiġu riveduti.

(10) L-akkwist obbligatorju ta' vetturi nodfa għandu jikkontribwixxi għat-tnaqqis tat-tniġġis u l-konsum ta' l-enerġija u jiffavorixxi l-introduzzjoni iktar mgħaġġla fis-suq ta' dawn it-teknoloġiji tal-vetturi.

Sabiex tkun żgurata s-sigurtà tal-provvista ta' enerġija u prestazzjoni aħjar f'termini ambjentali, ikun xieraq li Stati Membri jiffokaw fuq l-akkwist pubbliku ta' vetturi nodfa li jużaw fjuwils u teknoloġiji alternattivi, b'mod partikulari bijofjuwils, l-idroġenu u sistemi elettriċi jew ibridi ta' kombustjoni/elettriku.

Ġustifikazzjoni

Anke jekk id-Direttiva tkun newtrali fir-rigward tat-teknoloġija, huwa importanti għal Stati Membri li jiffokaw fuq il-promozzjoni ta' teknoloġiji u fjuwils alternattivi.

Premessa 10 a (ġdida)

(10a) Fl-istess waqt, l-iżvilupp ta' teknoloġiji ġodda għal vetturi u ta' fjuwils alternattivi għandu jiġi appoġġjat minn strumenti Komunitarji u tar-Riċerka u l-Iżvilupp (R&D) u permezz ta' l-użu tal-Fondi Strutturali.

Ġustifikazzjoni

Il-ħolqien tas-suq billi tissaħħaħ id-domana jrid jimxi id f'id ma' miżuri li jħeġġu r-riċerka, l-innovazzjoni teknoloġika u l-kummerċjalizzazzjoni.

Għal dan huwa meħtieġ finanzjament pubbliku, kemm fuq livell ta' l-UE kif ukoll fuq livell nazzjonali.

Id-direzzjoni riċenti tal-Fondi Strutturali lejn l-innovazzjoni tista' tintuża iktar f'dan il-kuntest.

Id-definizzjoni ta' vettura nadifa kif stipulata fl-Artikolu 2(b), tista' tkun adattata għall-progress tekniku skond il-proċedura li hemm referenza għaliha fl- Artikolu 6(2) .

Id-definizzjoni ta' vettura nadifa kif stipulata fl-Artikolu 2(b), tista' tkun adattata għall-progress tekniku skond il-proċedura li hemm referenza għaliha fl- Artikolu 5(2) .

Ġustifikazzjoni

Korrezzjoni ta' żball tekniku.

Artikolu 4, paragrafu 2 a (ġdid)

Il-Kummissjoni se tiżgura li informazzjoni rilevanti dwar miżuri li huma previsti ssir disponibbli f'waqtu għall-partijiet interessati kollha.

Ġustifikazzjoni

Sabiex isir użu ta' l-għarfien u l-esperjenza li jeżistu fl-industrija u fost l-NGOs, il-Kummissjoni u l-kumitat għandhom ifittxu li jinħoloq djalogu permanenti, li jkun hemm it-tkattir ta' informazzjoni u konsultazzjoni kontinwa mal-partijiet interessati.

Sa mhux iktar tard minn tliet snin mid-data fl-Artikolu 7(1), il-Kummissjoni għandha tipprepara rapport fuq l-applikazzjoni tad-Direttiva u fuq l-azzjonijiet meħuda mill-Istati Membri individwali li jimmiraw lejn l-akkwist ta' vetturi nodfa ta' inqas minn 3,5 t fil-piż.

Ir-rapport għandu jivvaluta l-effetti ta' din id-Direttiva, ir-rappurtar mill-Istati Membri u l-ħtieġa għal iktar azzjoni, u jagħmel proposti kif xieraq, b'mod partikulari fuq estensjoni ta' obbligu ta' l-akkwist ta' vetturi nodfa lill-karozzi tal-passiġġieri u vetturi light duty ta' inqas minn 3.5 t fil-piż.

Sa mhux iktar tard minn sentejn mid-data fl-Artikolu 7(1), il-Kummissjoni għandha tlesti rapport dwar l-applikazzjoni tad-Direttiva u dwar l-azzjonijiet meħuda mill-Istati Membri individwali li jimmiraw lejn l-akkwist ta' vetturi nodfa ta' inqas minn 3,5 t fil-piż.

Ir-rapport għandu jivvaluta l-effetti ta' din id-Direttiva, ir-rappurtar mill-Istati Membri u l-ħtieġa għal iktar azzjoni, u jagħmel proposti kif xieraq, b'mod partikulari dwar estensjoni ta' obbligu ta' l-akkwist ta' vetturi nodfa għal karozzi tal-passiġġieri u vetturi light duty ta' inqas minn 3.5 t fil-piż.

Ġustifikazzjoni

Għall-industrija tal-karozzi, bl-investiment fit-tul u bl-ippjanar ta' attivitajiet, hija mill-iktar importanti li regolamenti futuri jistgħu jitbassru aħjar.

L-industrija teħtieġ iż-żmien biex tagħmel investimenti fl-iżvilupp u fil-manifattura li jkunu ppjanati sew u li jrendu.

Din kienet waħda mir-rakkomandazzjonijiet ewlenin tal-Grupp ta' Livell Għoli CARS21.

Għalhekk, il-Kummissjoni teħtieġ tevalwa l-bżonn ta' iktar azzjoni mill-iktar fis.

PROĊEDURA

Proposta għal direttiva tal-Parlament Ewropew u tal-Kunsill dwar il-promozzjoni ta' vetturi tat-trasport bit-triq nodfa

Kumitat risponsabbli

Kumitat(i) mitlub(a) jagħti/u opinjoni Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur ta' opinjoni Data tal-ħatra

Rapporteur ta' opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (informazzjoni disponibbli b'lingwa waħda biss)

PROĊEDURA

Data meta ġiet ippreżentata lill-PE

Kumitat risponsabbli Data tat-tħabbir fis-seduta plenarja

Opinjoni(jiet) mhux mogħtija Data tad-deċiżjoni

Koperazzjoni aktar mill-qrib Data tat-tħabbir fis-seduta plenarja

Rapporteur(s) Data tal-ħatra

Rapporteur(s) preċedenti

Proċedura simplifikata - data tad-deċiżjoni

Bażi legali kkontestata Data ta' l-opinjoni tal-JURI

Allokazzjoni finanzjarja emendata Data ta' l-opinjoni tal-BUDG

Konsultazzjoni mill-PE mal-Kumitat Ekonomiku u Soċjali Ewropew - data tad-deċiżjoni fis-seduta plenarja

Konsultazzjoni mill-PE mal-Kumitat tar-Reġjuni - data tad-deċiżjoni fis-seduta plenarja

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali


dwar l-istrateġija tematika dwar l-ambjent urban

Kumitat għall-Ambjent, is-Saħħa Pubblika u s-Sikurezza ta' l-Ikel

MOZZJONI GĦAL RIŻOLUZZJONI TAL-PARLAMENT EWROPEW Error!

OPINJONI TAL-KUMITAT GĦAT-TRASPORT U T-TURIŻMU Error!

OPINJONI TAL-KUMITAT GĦALL-IŻVILUPP REĠJONALI.

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew ,

– wara li kkunsidra r-riżoluzzjonijiet tiegħu tat-13 ta' Ottubru 2005 dwar id-dimensjoni urbana fil-kuntest tat-tkabbir

Testi Adottati, P6_TA-PROV(2005)0387 . u tat-18 ta' Jannar 2006 dwar l-aspetti ambjentali ta' l-iżvilupp sostenibbli

– wara li kkunsidra l-komunikazzjoni mill-Kummissjoni lill-Kunsill u lill-Parlament Ewropew dwar l-Istrateġija Tematika dwar l-Ambjent Urban ( COM(2005)0718 ),

– wara li kkunsidra l-komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni "Lejn strateġija tematika dwar l-Ambjent Urban" ( COM(2004)0060 ),

– wara li kkunsidra d-Deċiżjoni Nru 1600/2002/KE tal-Parlament Ewropew u tal-Kunsill tat-22 ta' Lulju 2002 li tistabbilixxi s-Sitt Programm Komunitarju ta' Azzjoni għall-Ambjent (is-sitt EAP),

– wara li kkunsidra l-Artikolu 45 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Ambjent, is-Saħħa Pubblika u s-Sikurezza ta' l-Ikel u l-opinjonijiet tal-Kumitat għat-Trasport u t-Turiżmu u l-Kumitat għall-Iżvilupp Reġjonali ( A6-0233/2006 ),

A. billi madwar 80% tal-popolazzjoni Ewropea tgħix fil-bliet, iżda l-ħtiġijiet u l-interessi tagħha mhux dejjem ikunu rappreżentati b'mod xieraq fil-fondi, fil-proġetti, fl-inizjattivi u fl-istrateġiji ta' l-Unjoni Ewropea,

B. billi l-mira ta' l-Istrateġija Tematika dwar l-Ambjent Urban (TSUE) hija li tikkontribwixxi għall-prestazzjoni ambjentali ġenerali tal-bliet fl-Ewropa, billi tnaqqas il-burokrazija u żżid l-effiċjenza ta' l-implimentazzjoni tal-politika ambjentali, u billi tinkoraġġixxi l-ippjanar ambjentali fuq perjodu ta' żmien fit-tul fil-livell lokali,

C. billi, peress li s-sehem ta' trasport pubbliku fl-Istati Membri ġodda, minkejja li qed jonqos, xorta huwa ogħla milli fl-Istati Membri l-oħra, għandhom jitqiesu miżuri li jkunu jistgħu jippermettu l-waqfa ta' aktar tnaqqis fl-użu tat-trasport pubbliku,

D. billi s-sitt EAP ippromwova b'mod partikulari l-ħtieġa li jkunu indirizzati l-volumi ta' traffiku li qed jiżdiedu u li tinkiseb firda sinifikattiva bejn it-tkabbir fit-trasport u dak tal-GDP,

E. billi d-dipendenza ta' l-Unjoni Ewropea fuq l-enerġija għandha tkun indirizzata fil-livell urban, bl-akbar żieda fil-konsum ta' l-enerġija tkun fis-settur tat-trasport, u billi l-politiki fis-setturi l-oħrajn bħal dak tad-djar u l-għażla ta' sorsi ta' enerġija għall-ġenerazzjoni tas-sħana huma, b'mod prinċipali, deċiżi fil-livell lokali,

Jilqa' l-komunikazzjoni mill-Kummissjoni dwar it-TSUE; iżda, iqis li l-fatt li jintlaħqu l-miri stipulati fis-sitt EAP mhux biżżejjed;

Jappoġġja b'mod partikulari l-fatt li l-komunikazzjoni tirrikonoxxi wkoll l-irwol importanti tal-bliet bħala ċentri ekonomiċi;

Jaqbel ma' l-analiżi tal-Kummissjoni li l-problemi ambjentali fil-bliet b'mod partikulari huma kumplessi għaliex il-kawżi tagħhom huma relatati ma' xulxin u jappoġġja l-avviż tal-Kummissjoni li l-inizjattivi lokali biex isolvu problema waħda jwasslu għal problemi x'imkien ieħor;

Jiddispjaċih li, kuntrarju għall-intenzjonijiet tas-sitt EAP, m'hemm l-ebda miżuri jew skadenzi li jorbtu b'mod legali proposti mill-Kummissjoni biex jindirizzaw kwalunkwe mira stipulata fis-sitt EAP;

Jiddispjaċih ukoll li t-TSUE ma jippruvax jibbilanċja l-politika Ewropea bejn iz-zoni urbani u dawk rurali, jew bejn bliet u rħula ċentrali u dawk f'zoni mbiegħda;

Jistieden lill-Kummissjoni biex toħroġ linjigwida dwar l-applikazzjoni tad-Direttiva li ġejja dwar il-kwalità ta' l-arja u ta' arja aktar nadifa fl-Ewropa u biex tiżgura l-infurzar xieraq ta' din il-parti tal-leġiżlazzjoni;

Jenfasizza li Pjan ta' Mmaniġġjar Sostenibbli Urban (SUMP) u Pjan ta' Trasport Urban Sostenibbli (SUTP) għandhom ikunu meħtieġa bil-liġi Komunitarja - kif kien propost fil-komunikazzjoni ta' qabel tal-Kummissjoni ( COM(2004)0060 ) - għal kull agglomerazzjoni li jkollha popolazzjoni ta' aktar minn 100 000 ruħ; liġi bħal din għandha tinkludi skadenzi ċari u miri li jorbtu stipulati fil-livell lokali u fil-livell Ewropew, peress li miżuri volontarji ma kinux effettivi fil-passat;

Jitlob li d-dokument gwida tal-Kummissjoni jinkorpora indikaturi komuni prinċipali f'konformità ma' l-obbligi u mal-miri skond il-politika ambjentali attwali relevanti ta' l-UE (e.g. l-arja, l-istorbju, direttivi dwar l-ilma u l-iskart, effiċjenza enerġetika u politika tal-klima) biex jippermettu paraguni u 'benchmarking' bejn bliet Ewropej;

Iqis li s-SUMP għandu jqis fost l-oħrajn id-dokumenti li ġejjin:

- Pjan ta' mmaniġġjar ta' l-iskart (Direttiva 75/442/KEE, kif emendat)

- Mapep ta' l-istorbju u pjanijiet ta' azzjoni, jekk disponibbli (Direttiva 2002/49/KE)

- Pjan jew programm lokali tat-tniġġis ta' l-arja, jekk disponibbli (Direttiva 96/62/KE)

- Pjanijiet u programmi lokali ambjentali skond id-Direttiva 2001/42/KE;

Iqis li s-SUMPs għandhom ikunu stabbiliti kif ġej:

(a) Ġbir ta' dejta u ta' informazzjoni relevanti rigward:

- L-oqsma msemmija fil-paragrafu 6 ta' din ir-riżoluzzjoni,

- Relazzjonijiet bejn zoni mibnija u l-kampanja u l-ambjent rurali,

- Previżjonijiet tat-tkabbir tal-popolazzjoni u t-talba għal zoni ta' żvilupp ġodda,

- Flussi ta' komunikazzjoni, mobilità, integrazzjoni urbana u aċċessibilità ta' servizzi,

- Tniġġis lokali minn gass ta' l-effett serra,

- Struttura urbana u l-proporzjon ta' zoni ħodor u ta' bini mxerred b'mod irregolari,

- Użu ta' bijoċidju lokali,

- Problemi tas-saħħa relatati ma' l-ambjent,

- Possibilitajiet ta' ambjent ħieles minn ostakoli għal persuni b'diżabilità, għal anzjani u għal oħrajn,

- L-analiżi ta' wirt kulturali, l-ambjent mibni u l-ambjent naturali, kif ukoll postijiet ta' interess ekoloġiku u r-riskji li huma esposti għalihom,

- L-analiżi tar-rekwiżiti ta' l-ilma tax-xorb f'zoni urbanizzati u l-arranġamenti li jridu jitwettqu fir-rigward tal-purifikazzjoni u ta' l-irkupru;

(b) Objettivi rigward:

- It-titjib tas-sitwazzjoni fiz-zoni msemmija fil-punt (a),

- Integrazzjoni tas-sostenibilità fl-oqsma kollha tal-politika urbana,

- Armonizzazzjoni mal-SUTPs,

(c) Miżuri u azzjonijiet prattiċi li jridu jittieħdu biex jinkisbu l-objettivi msemmija fil-punt (b);

Jenfasizza li ċ-ċittadini, l-NGOs, l-organizzazzjonijiet tan-negozju u partijiet ikkonċernati oħrajn għandhom ikunu involuti fil-preparazzjoni tas-SUMPs, li għandhom ikunu disponibbli għall-pubbliku; minbarra dan, iqis, li evalwazzjoni regolari tal-progress imwettaq u tad-disseminazzjoni tar-riżultati ta' dawn l-evalwazzjonijiet hija essenzjali wkoll;

Jinkoraġġixxi l-Kummissjoni biex twettaq reviżjoni f'perjodu ta' żmien medju ta' l-implimentazzjoni tal-linjigwida tekniċi fir-rigward tal-konsultazzjoni ta' l-2009 u jappoġġja l-ħidma tal-Kummissjoni fir-rigward tat-twaqqif ta' portal ta' l-internet tematiku għal awtoritajiet lokali;

Jistieden lill-Kummissjoni biex tipproponi mira għal zoni ħodor ras għal ras għal żvilupp urban ġdid u jqis li din il-mira għandha tkun inkluża fis-SUMPs biex tevita kull tnaqqis ta' zoni ħodor f'zoni urbani li ma jilħqux din il-mira;

Immaniġġjar Urban Sostenibbli

Jistieden lill-Istati Membri biex jagħtu prijorità fi ħdan l-oqfsa ta' referenza nazzjonali strateġiċi u l-programmi operattivi ta' ffinanzjar tagħhom għal proġetti li jimplimentaw immaniġġjar urban sostenibbli u pjanijiet ta' trasport, kif ukoll proġetti li jillimitaw l-iżviluppi f'zoni agrikoli u jippromowtjaw dawk f'zoni abbandunati, u biex jippromowtjaw iż-żriegħ ta' siġar fit-toroq u t-tfassil ta' aktar spazju b'veġetazzjoni;

Jistieden lill-Istati Membri biex jippromowtjaw l-użu ta' l-Iskema ta' Mmaniġġjar u Verifika Ambjentali mill-awtoritajiet lokali;

Jistieden lill-awtoritajiet urbani biex iwettqu referenza sistematika għal kriterji ta' sosteniblità fis-sejħiet għall-offerti pubbliċi tagħhom u biex jinkorporaw l-impenji għal dan il-għan fis-SUMPs;

Jappoġġja l-promozzjoni tal-formazzjoni tal-kompost, minflok il-ħruq tal-veġetazzjoni ta' l-iskart biex ikun evitat it-tniġġis li jinħoloq lokalment;

Iqis li huwa importanti li ċ-ċittadini jkunu involuti aktar fid-deċiżjonijiet lokali kemm b'mezzi politiċi kif ukoll tekniċi;

Jemmen li hemm il-ħtieġa ta' aktar attenzjoni biex ikunu evitati u mneħħija il-ħmieġ, l-iskart, il-graffiti, il-ħmieġ ta' l-annimali u l-istorbju żejjed mis-sistemi ta' mużika domestiċi u tal-vetturi;

Trasport Sostenibbli Urban

Jappoġġja l-idea ta' pjanijiet ta' trasport urbani sostenibbli (SUTPs) bħala strument biex itejjeb l-ambjent urban, iżda jenfasizza l-ħtieġa biex dan l-istrument jintuża b'mod flessibbli, biex jitqiesu b'mod suffiċjenti l-ħtieġijiet speċifiċi ta' kull Stat Membru u z-zoni urbani tiegħu, u minbarra dan, tar-reġjuni affettwati mil-limitazzjonijiet speċifiċi;

Jenfasizza li l-SUTPs għandhom jinkludu miri konkreti u li jistgħu jkunu kwantifikati li jistgħu jkunu preżentati u mmonitorjati permezz ta' tabella bil-marki, li tħeġġeġ id-diseminazzjoni ta' l-aqwa prattika fost l-Istati Membri; jinnota li l-SUTPs għandhom ikunu flessibbli biżżejjed biex jakkomodaw żviluppi ġodda;

Iqis li l-użu ta' modi ta' trasport u teknoloġiji li ma jagħmlux ħsara lill-ambjent huwa fattur ewlieni fil-kisba ta' ambjent urban aktar nadif; jinnota f'dan ir-rigward b'mod partikulari l-użu ta' bijofjuwils, teknoloġiji ta' karozzi ibridi, roti, u trakkijiet u karozzi tal-linja li jilħqu l-istandard ta' vetturi mtejba li ma jagħmlux ħsara lill-ambjent (EEV) ta' l-UE

Direttiva 2005/55/KE rigward it-tniġġis minn elementi li jniġġsu mill-gass u minn partikuli separati. ; se jagħti l-attenzjoni stretta tiegħu b'mod xieraq għall-proposta tal-Kummissjoni dwar l-introduzzjoni ta' vetturi ta' trasport pubbliku li ma jagħmlux ħsara lill-ambjent u jipproponi li l-aġenziji lokali ta' l-effiċjenza fl-enerġija jkunu allokati qasam speċifiku ta' attività relatat mat-trasport urban;

Jappoġġja l-iżvilupp tat-trasport pubbliku li juża sorsi ta' enerġija sostenibbli u jħeġġeġ li jinħoloq bilanċ aħjar bejn it-trasport individwali u dak kollettiv f'zoni urbani;

Jenfasizza l-ħtieġa li jkun inkoraġġut aktar l-użu tat-trasport pubbliku u kollettiv f'zoni urbani; iqis ukoll li s-servizzi ta' trasport urban għandhom bżonn jindirizzaw kemm ir-rekwiżiti ta' l-ippjanar ta' l-ispazju (distretti tal-parti antika tal-belt, zoni ta' barra, konnessjonijiet ma' l-ajruporti, stazzjonijiet, zoni industrijali, zoni tan-negozju, eċċ.) u kemm il-ħtiġijiet tal-pubbliku u t-tibdiliet demografiċi (anzjani, persuni b'diżabilità, eċċ.);

Jipproponi ċaqlieq ta' 5% fil-kilometraġġ għal kull passiġġier minn trasport/karozzi individwali għal metodi ta' trasport sostenibbli, bħat-trasport pubbliku u ċ-ċikliżmu, fiż-żmien 2002-2012;

Jenfasizza li l-aċċess għal mobilità għal kulħadd (anke dawk mingħajr aċċess għal vettura privata) huwa fattur soċjali li jeħtieġ li jitqies;

Peress li l-aċċessibilità hija ċentrali għall-iżvilupp sostenibbli u trid tkun indirizzata permezz ta' approċċ ta' politika urbana integrata , jitlob lill-istituzzjonijiet ta' l-UE biex irawwmu skambji ta' l-aqwa prattika fost l-awtoritajiet lokali u nazzjonali u jitlob lill-Kummissjoni biex timmonitorja l-infurzar tal-leġiżlazzjoni Ewropea attwali biex tippromwovi l-aċċessibilità għal persuni b'diżabilità, u b'mod partikulari tar-regoli li jirregolaw il-proċeduri ta' l-akkwist speċifiċi tal-Komunità, li jitolbu b'mod espress li t-tfassil jindirizza l-utenti kollha;

Iqis li l-SUTPs għandhom jinkludu l-mezzi li bihom l-awtoritajiet lokali huma intenzjonati biex:

- jippromwovu modi ta' trasport mingħajr il-magna bħaċ-ċikliżmu u l-mixi, billi jikkostruwixxu netwerk estensiv ta' passaġġi għar-roti u billi jipprovdu passaġġi sikuri u intersezzjonijiet għal persuni bil-mixi,

- jippromwovu t-trasport pubbliku u l-iżvilupp ta' infrastruttura għat-trasport pubbliku, u jqassmu l-informazzjoni dwar eżempji attwali xierqa, bħall-introduzzjoni ta' sistemi integrati ta' prezzijiet u biljetti u l-iżvilupp ta' sistemi P+R,

- jindirizzaw l-użu dejjem jiżdied tal-vettura individwali permezz ta' restrizzjonijiet fuq il-parkeġġ u nollijiet fuq il-konġestjoni;

Ifakkar lill-Istati Membri bir-responsabilità tagħhom biex iqisu l-utenti tat-trasport l-aktar vulnerabbli fit-tfassil ta' bliet, pereżempju, billi jnaqqsu l-limiti tal-veloċità jew billi jimplimentaw zoni mingħajr vetturi fiċ-ċentri tal-bliet jew f'zoni residenzjali, bil-għan li jitnaqqsu l-imwiet fit-toroq b'50% sa l-2010, kif stipulat fil-White Paper dwar il-Politika Ewropea tat-Trasport;

Jipproponi t-twaqqif ta' pjanijiet loġistiċi tal-belt biex inaqqsu u jtejbu t-trasport ta' merkanzija fi ħdan l-ibliet, anke, b'mod partikulari, il-koordinazzjoni tad-distribuzzjoni tal-merkanzija fil-livell lokali fi ħdan l-ibliet;

Ifakkar li t-tniġġis ta' l-arja huwa kawża prinċipali tal-problemi tas-saħħa fl-UE; għalhekk jenfasizza li l-bliet bi tniġġis għoli ta' l-arja għandhom iqisu l-introduzzjoni ta' nollijiet ta' konġestjoni u t-twaqqif ta' zoni b'livell baxx ta' tniġġis;

Jappoġġja l-ġlieda kontra t-tniġġis fis-sors u l-implimentazzjoni ta' miżuri innovattivi mmirati lejn is-soluzzjoni tal-problemi ambjentali fil-bliet; jenfasizza li l-istudji stipulaw li t-traffiku tal-merkanzija jipproduċi sa 38% ta' tniġġis f'partikuli anqas meta jkun miexi milli meta jkun wieqaf u li għalhekk huma meħtieġa miżuri innovattivi biex jgħinu l-fluss tat-traffiku;

Iħeġġeġ koordinazzjoni aħjar bejn l-awtoritajiet lokali bil-ħsieb li jkun żgurat ċertu livell ta' koerenza.

Koordinazzjoni fqira bejn l-awtoritajiet lokali twassal għal spejjeż ta' provvediment ogħla, aktar traffiku u għalhekk aktar tniġġis;

Ippjanar Urban Sostenibbli

Jinnota li l-Kummissjoni identifikat b'mod xieraq il-problemi u s-sitwazzjoni attwali f'dan il-qasam; iżda, hija ma pproponietx azzjoni biex issolvihom;

Jenfasizza l-importanza ta' l-ippjanar u t-fassil ta' zoni u ta' blokok ta' torrijiet fil-prevenzjoni tal-kriminalità, kif ukoll għaz-zoni pubbliċi bħal parkeġġi u rotot lejn u mill-istazzjonijiet ferrovjarji;

Jenfasizza wkoll id-dimensjoni soċjali ta' l-ippjanar urban sostenibbli u jirrakkomanda t-titjib ġenerali tal-kwalità tal-ħajja fiz-zoni ta' ġewwa l-belt permezz ta' approċċ olistiku (b'mod partikulari soċjali, kulturali u ambjentali);

Jistieden biex titwettaq prova ta' żviluppi ġodda u ta' espansjoni urbana, biex it-topografija u l-istruttura naturali ta' l-art tkun rispettata biex l-identità u l-apparenza ta' kull zona tista' tkun preservata;

Jissuġġerixxi li l-ippjanar urban għandu jinkludi l-provvediment ta' aktar zoni bil-veġetazzjoni, u li, fil-proċess ta' espansjoni u ta' żvilupp ġdid ikun fadal biżżejjed zoni naturali biex il-pubbliku jkollu kuntatt man-natura;

Bħala miżura ta' prekawzjoni biex ikunu preservati zoni storiċi, zoni naturali, xmajjar, għadajjar kbar u artijiet bl-ilma, jistieden biex jinħolqu zoni ta' protezzjoni madwar zoni bħal dawn, li fihom, biex ikun hemm reżistenza għal pressjoni għal żvilupp, ikun hemm ftit possibilitajiet ta' bini;

Jistieden lill-Kummissjoni u lill-Istati Membri biex jippromowtjaw riċerka fir-rigward tar-relazzjoni bejn il-mudelli urbani varji u l-imġieba soċjali, kif ukoll fir-rigward tal-kundizzjonijiet li jrawwmu l-armonija soċjali u s-saħħa;

Jenfasizza li xi kwartieri storiċi - partijiet mill-wirt komuni tagħna ta' valur - sfaw abbandunati fil-bliet għal għexieren ta' snin; jirrakkomanda t-twaqqif ta' programmi ta' appoġġ nazzjonali, reġjonali jew lokali biex jippromwovu rijabilitazzjoni xierqa ta' dawn iz-zoni, inklużi l-arkitettura, l-ispazji miftuħin u l-pjazez, kif ukoll zoni viċin ix-xmajjar, pontijiet u xogħlijiet pubbliċi oħrajn;

Hu ta' l-opinjoni li biex jindirizza l-problema tal-bidla fil-klima fil-bliet, bħan-nuqqas ta' ventilazzjoni naturali li tirriżulta f'perjodi ta' temperaturi għoljin ħafna u tniġġis tqil ta' l-arja, ir-riċerka dwar il-klima tal-belt għandha tkun inkluża fl-ipppjanar urban biex tevita l-effett tal-mina tar-riħ tal-bini għoli; jenfasizza li n-nuqqas ta' spazji bil-veġetazzjoni inaqqas il-ventilazzjoni naturali;

Iħeġġeġ lill-Istati Membri biex jippromowtjaw proġetti kofinanzjati mill-UE relatati ma' l-iżvilupp u l-modernizzazzjoni ta' sistemi li jsaħħnu distrettwali u biex jappoġġjaw żieda fil-bini u fl-użu ta' sistemi li jsaħħnu; jenfasizza, f'dan ir-rigward, li fil-każ ta' kriżi fl-enerġija, bidla għal sors ta' enerġija differenti tkun aktar faċli biex tinkiseb bis-sistemi li jsaħħnu distrettwali;

Jenfasizza l-fatt li jistgħu jkunu żviluppati metodi ġodda ta' mmaniġġjar ta' l-ilma fil-bliet, li jimmiraw biex iżommu l-ilma tax-xita fil-bliet għal perjodi ta' żmien itwal matul is-sjuf sħan u xotti, jevitaw l-għargħar ta' malajr u jevitawil-bini ta' djar u ta' żviluppi oħrajn f'zoni ta' l-għargħar;

Jipproponi li l-linjigwida tal-Komunità għandhom ikunu stabbiliti għall-promozzjoni u l-implimentazzjoni ta' l-immaniġġjar sostenibbli tar-riżors ta' l-ilma fil-bliet, u jimmiraw għall-adattament ta' l-impatt tal-bidla fil-klima, inklużi r-rekwiżiti għal effiċjenza ta' l-ilma fil-bini ġdid, konservazzjoni ta' l-ilma f'perjodi ta' xita għall-perjodi xotti u sħan, iż-żamma ta' riżervi ta' l-ilma f'perjodi sħan bħala sistemi li jiffriskaw u Drenaġġ Urban Sostenibbli biex inaqqas ir-riskju ta' ħruġ ta' drenaġġ u ta' għargħar, inaqqas l-imblukkar bil-ħamrija u jżid il-konservazzjoni ta' l-ilma;

Iqis li, meta tkun implimentata l-istrateġija tematika, għandha tingħata attenzjoni mhux biss għall-kwantità iżda għall-kwalità ta' l-ilma wkoll; għalhekk jistieden lill-Kummissjoni biex tappoġġja l-iskambju tal-prattika adattata f'dan il-qasam f'każ ta' tiftix ta' konnessjoni għal netwerks li digà twaqqfu bħala parti mill-implimentazzjoni tad-Direttiva ta' l-Ilma;

Jenfasizza l-importanza li sseħħ rinnovazzjoni ta' pajpijiet ta' l-ilma qodma u ta' sistemi tad-drenaġġ fil-bliet;

Kostruzzjoni Urbana Sostenibbli

Jiddispjaċih li minkejja li l-Kostruzzjoni Urbana Sostenibbli kienet identifikata bħala waħda mill-erba' oqsma prinċipali ta' "Lejn Strateġija Tematika dwar l-Ambjent Urban", l-istrateġija proposta m'għandha l-ebda azzjoni speċifika f'dan il-qasam;

Jenfasizza l-importanza ta' żieda fil-kapaċità ambjentali ta' bini b'disinn ta' djar effiċjenti fl-enerġija (insulazzjoni, użu ta' enerġija li terġa' tiġġedded, soqfa bil-veġetazzjoni, disinn għax-xemx passiv/attiv, djar b'konsum baxx ta' l-enerġija, eċċ.); jappoġġja l-użu ta' sorsi li jerġgħu jiġġeddu, kif ukoll, jekk possibbli, ta' sorsi ta' enerġija disponibbli fil-livell lokali fl-ambjent urban u ta' disinn ta' bini b'effiċjenza fl-ilma (konservazzjoni u użu mill-ġdid ta' l-ilma tax-xita, ifflaxxjar bis-sens ta' tojlits, magni tal-ħasil tal-ħwejjeġ u tal-platti li huma effiċjenti fl-ilma); minbarra dan, jirrakkomanda 'benchmarking' u skambju ta' l-aqwa prattika fi ħdan l-UE fit-titjib ta' l-effiċjenza fl-enerġija, l-introduzzjoni ta' enerġiji li jerġgħu jiġġeddu u b'mod ġenerali l-progress fil-kostruzzjoni urbana sostenibbli;

Iffinanzjar, riċerka u skambju ta' l-aqwa prattiki

Jenfasizza l-ħtieġa li tkun appoġġjata l-introduzzjoni ta' inizjattivi bħal dawn b'iffinanzjar adattat mill-UE, b'mod speċjali mill-programmi u fondi speċifiċi bħas-CIVITAS

CIVITAS: CIty-VITAlity-Sustainability, CIVITAS I (2002-2006) u CIVITAS II (2005-2009) għandhom baġit ġenerali ta' aktar minn EUR 300 miljun. ; jappoġġja l-opinjoni tal-Kummissjoni li jeżistu opportunitajiet għal kisba ta' assistenza finanzjarja li jindirizzaw prijoritajiet ambjentali f'zoni urbani skond ir-Regolament propost Life+, il-Fond ta' Koeżjoni, il-Fondi Strutturali, il-programm ta' qafas ta' riċerka, u għalhekk, huwa kontra kull tnaqqis fil-baġits tagħhom.

Iżda, jinnota l-ħtieġa li jkunu identifikati sorsi ta' ffinanzjar speċifiku addizzjonali biex jilħqu l-isfidi l-ġodda ġejjin mill-istrateġija għall-ambjent urban;

Jadotta r-rakkomandazzjonijiet tal-Kummissjoni li għandu jkun adottat approċċ integrat għall-immaniġġjar ta' l-ambjent urban u huwa ta' l-opinjoni li, jekk ikun applikat fil-livell lokali bl-appoġġ ta' l-Istati Membri, dan l-approċċ għandu jkun stabbilit bħala wieħed mill-kriterji għall-għoti tar-riżorsi tal-Fondi Struttrali u għas-self mill-Bank Ewropew ta' l-Investiment (EIB);

Jistieden lill-EIB biex itejjeb l-istrumenti tiegħu ta' self biex jappoġġja b'mod effettiv l-iżvilupp urban sostenibbli u biex jagħti prijorità lill-programmi u proġetti urbani attwali li jimplimentaw is-SUMPs, b'mod partikulari fil-qasam ta' l-effiċjenza enerġetika, ta' l-enerġiji li jerġgħu jiġġeddu, u ta' l-infrastruttura ta' trasport urbana sostenibbli; minbarra dan, jistieden lill-EIB biex jiżgura li l-investimenti ffinanzjati minnu ma jikkontradixxux l-objettivi ta' mmaniġġjar urban sostenibbli;

Jenfasizza s-sinifikat tar-riċerka fir-rigward tal-politika urbana, inklużi kwistjonijiet relatati mal-provvedimenti ta' l-elettriċità u tal-gass, mas-sħana u ma' l-arja kkundizjonata u mat-trattament ta' l-iskart, u jistieden lill-Kummissjoni biex tinkorpora mill-ġdid dispożizzjonijiet speċifiċi relatati ma' din il-kwistjoni fis-Seba' Programm ta' Qafas dwar ir-Riċerka;

Iqis li huwa importanti ħafna li jkun appoġġjat netwerk ta' punti nazzjonali ta' ffukar fuq kwistjonijiet urbani, bħan-Netwerk Ewropew ta' Tagħrif Urban, u jilqa' l-kontinwazzjoni ta' l-appoġġ għall-programm URBACT fi ħdan il-qafas tal-politika ta' koeżjoni proposta għal 2007-2013;

Jistieden għall-promozzjoni ta' l-iskambju ta' l-aqwa prattika fil-livell ta' l-UE bejn l-awtoritajiet urbani dwar l-implimentazzjoni ta' l-istrateġija u s-SUMPs; minbarra dan, jipproponi li, biex jevita żbalji fl-iżvilupp urban fil-futur, għandu jkun inkuraġġut skambju onest u miftuħ ta' esperjenzi negattivi, permezz ta' kampanji - li jistgħu jitwettqu minn assoċjazzjonijiet ta' bliet - immirati kemm għall-ħaddiema taċ-ċivil u għar-rappreżentanti eletti;

Iħeġġeġ lill-Kummissjoni biex tipproċedi aktar fid-dettal fir-rigward tas-sinifikat tar-relazzjonijiet bejn il-bliet u l-inħawi tagħhom għall-iżvilupp sostenibbli urban li jikkontribwixxi għall-koeżjoni ġenerali ta' l-UE u, f'dan ir-rigward, jistieden lill-Kummissjoni u lill-Istati Membri biex jippromwovu dan it-tip ta' żvilupp sostenibbli urban;

Tfassil aħjar ta' liġijiet

Jistieden lill-Kummissjoni u lill-Kunsill biex jilħqu ftehima interistituzzjonali mal-Parlament fejn it-tliet istituzzjonijiet jesprimu d-dedikazzjoni tagħhom għall-implimentazzjoni tal-leġiżlazzjoni Komunitarja kollha attwali kif imsemmija f'din ir-riżoluzzjoni; huwa konvint li ftehima bħal din tikkontribwixxi għat-titjib fir-responsabilità u għalhekk għal "tfassil aħjar ta' liġijiet";

Jagħti istruzzjonijiet lill-President tiegħu biex iressaq din ir-riżoluzzjoni lill-Kunsill u lill-Kummissjoni, lill-Bank Ewropew ta' l-Investiment u lill-gvernijiet u lill-parlamenti ta' l-Istati Membri.

Madwar 80% taċ-ċittadini Ewropej jgħixu f'zoni urbani, iżda l-ħtiġijiet u l-interessi tagħhom m'humiex rappreżentati b'mod qawwi fil-fondi, fil-proġetti, fl-inizjattivi u fl-istrateġiji ta' l-Unjoni.

Dawn il-persuni li jgħixu fil-bliet huma klassifikati bħala ċittadini tat-tieni klassi fl-Unjoni Ewropea, ta' l-inqas rigward il-livell ta' ffinanzjar ta' l-UE.

Traskurar tal-problemi urbani u suburbani jwassal għal rewwixti u kriżijiet f'uħud mill-Istati Membri, anke fi wħud li jappoġġjaw b'mod qawwi s-sussidji għoljin ta' l-agrikoltura, minflok politika ta' ffinanzjar aktar bilanċjata bejn iz-zoni rurali u dawk urbani.

Il-komunikazzjoni tal-Kummissjoni intitolata "Lejn Starteġija Tematika dwar l-Ambjent Urban" kienet ħafna aktar ambizzjuża mill-proposta finali tal-Kummissjoni.

Il-mira hija biex tikkontribwixxi fil-livell ta' l-UE lejn l-iżvilupp ta' qafas b'saħħtu, li jwassal għal inizjattivi lokali bbażati fuq l-aqwa prattika, u tħalli l-għażla ta' soluzzjonijiet u ta' miri f'idejn dawk li jieħdu d-deċiżjonijiet fil-livell lokali.

L-element prinċipali f'dan il-qafas huwa li l-bliet kapitali u l-agglomerazzjonijiet urbani ta' aktar minn 100.000 abitant (i.e. l-akbar 500 belt fl-UE ta' 25) għandhom jadottaw pjan ta' mmaniġġjar ta' l-ambjent urban.

Dan għandu jinkludi objettivi biex jinkiseb ambjent urban sostenibbli, u għandu jimplimenta sistema xierqa ta' mmaniġġjar ambjentali biex jimmaniġġja l-provvista tiegħu.

Ir-rapporteur tiegħek jemmen b'mod sinċier li din il-mira sservi l-interess tal-bliet u ma tillimitax id-dritt tagħhom biex jagħżlu l-miżuri xierqa fi ħdan il-qafas.

Il-proċess demokratiku tat-teħid tad-deċiżjonijiet fil-bliet u fl-irħula jista' jkun imtejjeb kemm b'mezz politiku kif ukoll b'mezz tekniku.

Fil-livell politiku għandhom ikunu konġunti d-demokrazija konsultattiva (diretta) u dik rappreżentattiva.

Huma meħtieġa aktar referenda dwar kwistjonijiet lokali kemm fil-bliet, kif ukoll f'distrett, jew f'taqsima żgħira lokali, skond il-karatteristika tal-kwistjoni.

L-awtoritajiet lokali jistgħu jfittxu l-opinjoni taċ-ċittadini tagħhom permezz tar-referenda, ta' elezzjonijiet elettroniċi jew ta' konsultazzjonijiet ad-hoc fil-livell lokali.

Is-servizzi online jistgħu jipprovdu informazzjoni xierqa u aġġornata dwar il-problemi tal-komunità, bħal indikaturi ambjentali, dejta f'temp reali tal-kwalità ta' l-arja eċċ.

Iżda dawk mingħajr aċċess għall-internet u l-midja m'għandhomx jintesew.

Għandhom jintużaw aktar metodi tradizzjonali ta' informazzjoni għalihom.

L-edukazzjoni tal-ħaddiema ta' l-awtorità lokali u tal-persuni li jieħdu d-deċiżjonijiet biex iżidilhom it-tagħrif dwar is-sostenibilità hija punt ewlieni li jindirizza l-bidla fil-politika lokali.

Huwa xieraq ukoll li jitwettaq koordinament fil-livell Ewropew, bil-provvediment ta' studji dwar l-aqwa prattika, ta' kotba tal-kors, u bit-twaqqif ta' sillabus mifrux ma' l-Ewropa.

F'dan ir-rigward, il-proposta tal-Kummissjoni hija mmirata kif jixraq, iżda tonqos minn kwalunkwe azzjoni konkreta u skadenzi.

Peress li l-politika ambjentali tkopri t-tipi kollha ta' oqsma tal-politika, b'hekk permezz tas-Sistemi ta' Mmaniġġjar Sostenibbli Urban (SUMS) l-oqsma differenti tal-politika għandhom ikunu koordinati b'mod progressiv, u jinkludu l-persuni kollha li jieħdu d-deċiżjonijiet mil-livell tal-bidu biex jinkludu l-kwistjonijiet ambjentali fl-oqsma kollha tal-politika.

Il-koordinament u l-iffinanzjar mifruxin ma' l-Ewropa huma meħtieġa biex jintlaħaq dan l-objettiv.

Il-limitu tal-veloċità fiċ-ċentri u f'zoni abitati oħrajn (jew fil-belt kollha jew fir-raħal kollu) inaqqas l-inċidenti (speċjalment dawk serji) u jfisser anqas tniġġis b'elementi li jniġġsu ta' l-arja u anqas storbju.

Għandu jitwaqqaf limitu tal-veloċità xieraq bejn 30 km/h u 50 km/h, skond iċ-ċirkostanzi u l-użanzi lokali.

Il-kontroll strett tal-veloċità jsalva l-ħajja umana u l-ambjent, filwaqt li t-traskurar tal-kontroll tal-veloċità jwassal għall-imwiet traġiċi.

Ir-restrizzjoni (u mhux il-bini) ta' postijiet għal parkeġġ hija meħtieġa fiċ-ċentri.

Postijiet għal parkeġġ ġodda għandhom ikunu żviluppati fl-istazzjonijiet ta' barra tas-sistema ferrovjarja tal-metro, suburbana u nazzjonali.

Trasport mingħajr magna għandu jkollu prijorità fuq kull tip ta' traffiku ieħor, it-trasport pubbliku fuq il-vetturi privati, il-vetturi privati żgħar u li jniġġsu anqas fuq il-vetturi l-oħra: din hija r-regola bażika tal-politika tat-trasport sostenibbli.

Trasport mhux bil-magna (mixi u ċikliżmu) jeħtieġ netwerk wiesa' ta' passaġġi għar-roti.

Persuni bil-mixi għandhom ikunu inkoraġġuti li jimxu f'passaġġi u f'intersezzjonijiet sikuri.

F'intersezzjonijiet b'żewġ livelli, mhux il-persuni li jimxu iżda l-vetturi għandhom jgħaddu minn taħt, jew l-intersezzjoni togħla 'l fuq mil-livell tat-triq.

Il-parkeġġ fuq il-bankina tal-persuni bil-mixi għandu jkun projbit b'mod strett u mmultat b'mod xieraq.

Minbarra sistemi ta' taħt l-art li jiswew il-flus (il-metro) jeżistu alternattivi moderni ta' trasport pubbliku oħrajn.

Il-linji tat-tramm qed jerġgħu jkunu popolari fl-Ewropa kollha.

Uħud mill-partijiet tal-linja jistgħu jinbnew taħt it-triq ("pre-metro") skond iċ-ċirkustanzi lokali, u fil-partijiet ta' barra l-belt din tista' topera fuq trakkijiet magħluqa, 'l hekk imsejħa " linji tat-tramm rapidi".

Il-linji ferrovjarji suburbani elettrifikati fuq l-art huma partijiet utli wkoll għan-netwerks tat-trasport pubbliku.

Iżda mingħajr metro xierqa ("tube" jew "underground") huwa kważi impossibbli biex timmaġina belt moderna.

Trasport pubbliku għal matul il-lejl għandu funzjoni ewlenija fil-ħajja moderna urbana.

Dan jagħti ċans liż-żgħażagħ tal-periferiji biex jipparteċipaw fil-ħajja tal-belt, u jnaqqas in-numru ta' 'l hekk imsejħa "inċidenti tad-diskoteka" fit-toroq.

Immultar tal-konġestjoni (jew multi) b'sistema ta' mmultar elettronika diġà qed jintuża b'suċċess fil-preżent f'Londra u fi Stokkolma, u huwa l-uniku futur possibbli għal bliet Ewropej oħra.

F'xi bliet (bħal Budapest) is-sistema tan-noll fuq il-pont għal raġunijiet prattiċi tista' sservi l-istess mira, b'sistema ħafna aktar faċli u rħisa, peress li bosta vetturi jaqsmu l-pont mill-inqas darbtejn kuljum.

Ir-rata tat-trasport pubbliku fit-trasport kollu xorta għada ogħla fl-UE 10, meta mqabbla ma' dik ta' l-istati membri l-oħra.

Huwa punt kruċjali li tinżamm din ir-rata, u titejjeb is-sistema tat-trasport pubbliku bi sforzi konġunti fil-livell ta' l-UE, nazzjonali u lokali.

Kull belt għandha twaqqaf pjan għat-tnaqqis ta' talbiet għat-traffiku tal-vetturi privati, permezz ta' miri ċari u li jorbtu.

Dan jeħtieġ trasport pubbliku nadif u effiċjenti.

L-iffinanzjar ta' l-UE ta' l-iżvilupp tat-trasport pubbliku u t-tnaqqis tat-traffiku tal-vetturi privati jistgħu jkunu magħqudin flimkien, ovvjament b'kalendarju realistiku.

Jeħtieġu sistemi integrati ta' prezzijiet u ta' biljetti, mhux biss għas-sistema kollha ta' trasport pubbliku ta' belt, iżda wkoll li jkopru s-sistema ferrovjarja suburbana tagħha u l-parti relevanti tas-sistema ferrovjarja nazzjonali.

Perjodi ta' sħana qawwija:

Perjodi ta' sħana qawwija jistgħu jibdlu bosta bliet f'infern matul il-ġranet u l-ijieli sħan tas-sajf.

Minħabba l-bidla fil-klima globali nistgħu nibqgħu żgurati li se jkun hemm sjuf aktar sħan fil-futur.

Perjodi ta' sħana qawwija joqtlu eluf ta' ċittadini Ewropej sajf wara sajf, u dawn imutu mewt fl-uġiegħ u umiljanti.

Pjanijiet ta' emerġenza matul perjodi ta' sħana qawwija huma kruċjali għal bliet kollha Ewropej, ħlief jista' jagħti l-każ ta' xi komunitajiet Nordiċi.

It-trattament bażiku għal perjodi ta' sħana qawwija huwa sempliċi: aktar ilma, aktar spazji bil-veġetazzjoni, tnaqqis fit-tniġġis mill-karozzi, u f'ċerti każi, fis-sistemi ta' arja kkundizzjonata.

Iżda soqfa u faċċati bil-veġetazzjoni, ilma frisk u sistemi ta' ffriskar naturali huma ħafna aħjar mill-arja kkundizzjonata, li għandha effett ħażin kemm fuq is-saħħa individwali kif ukoll fuq il-klima globali.

"Sjuf twal u sħan" huma mistennija, u għandhom l-irwol importanti fil-politika urbana.

L-ippjanar urban għandu jevita postijiet sħan maqtugħin għalihom b'kanali tas-sħana mibnija fihom u ventilazzjoni xierqa tal-bliet.

Bliet bil-veġetazzjoni:

Iċ-ċentri tal-belt isiru postijiet attraenti ta' għajxien.

Dan jeħtieġ aktar spazji bil-veġetazzjoni fiċ-ċentri.

Anke madwar għaxar metri kwadri ta' gżejjer bil-veġetazzjoni jistgħu jtejbu l-ispirtu taċ-ċentru tal-belt, flimkien ma' ġonna u parkijiet akbar fil-viċinanza.

Minbarra ċ-ċentru, partijiet importanti tal-belt huma l-parkijiet akbar, il-foresti urbani u l-għadajjar kbar, fejn jistgħu jgħixu ċ-ċittadini.

Bosta speċijiet ta' annimali jgħixu wkoll f'zoni urbani, u l-bijodiversità kultant tiżdied fil-bliet tagħna fil-preżent.

L-annimali - sa ċertu limitu - jadattaw ruħhom għal klima taċ-ċirkustanzi urbani.

Għal bosta tfal urbani dawn jirrappreżentaw "Il-Fawna".

Kartelluni ta' informazzjoni ta' divertiment, introduzzjonijiet animati għall-"Belt ta' l-Annimali", u "lezzjonijiet tal-bijoloġija" fil-miftuħ minn għalliema u esperti tal-kura ta' l-annimali jistgħu jwasslu għal ġenerazzjonijiet li huma aktar mgħarrfa fuq l-ambjent.

Attivitajiet fil-miftuħ huma partijiet essenzjali tal-ħajja urbana.

Dawn huma valuri tradizzjonali ta' l-istil ta' ħajja tan-Nofsinhar ta' l-Ewropa, u aktar u aktar popolari fl-Ewropa Ċentrali u dik tal-Punent.

Parkijiet u ġonna magħluqa jistgħu jagħmlu l-arja aktar nadifa iżda ma jaqdux il-ħtiġijiet reali tal-popolazzjoni urbana.

Mir-rebbiegħa sal-ħarifa il-kwalità tal-ħajja tal-belt tiddependi b'mod sinifikattiv fuq il-provvediment ta' l-attivitajiet fil-miftuħ.

Il-persuni li jipparteċipaw f'kunċert fil-miftuħ jistgħu jifhmu b'mod reali l-periklu tat-tniġġis ta' l-arja u l-istorbju kkawżat mill-vetturi.

Wirjiet fuq l-iskrin pubbliċi fil-miftuħ u wirjiet pubbliċi oħrajn jipprovdu divertiment mingħajr ħlas għaż-żgħażagħ, pensjonanti u turisti.

Bajjiet urbani għaż-żmien tas-sajf jew "faxex" (bħal ta' Pariġi, Brussell jew Budapest f'dawn l-aħħar snin) huma wkoll proġetti utli li jipprovdu divertiment għal eluf ta' persuni li jgħixu fil-belt.

Il-bliet m'għandhomx ikunu ħabsijiet matul il-perjodu tas-sajf iżda postijiet ta' pjaċir u ta' kuluri għal dawk li ma jistgħux iħallu l-belt għal vaganzi twal.

Ir-riġenerazzjoni tal-postijiet max-xmajjar, mollijiet u baċiri qodma tintroduċi spazji ġodda għal ħajja urbana, u l-ħajja mill-ġdid ta' partijiet b'għadajjar ta' l-ilma jiffriskaw l-ambjent.

L-użu u t-trattament ekonomiku ta' l-ilma, inklużi l-ħażna u l-użu mill-ġdid ta' l-ilma tax-xita, ifflaxxjar bis-sens ta' tojlits, huma elementi kruċjali tal-futur sostenibbli.

Kwistjonijiet suburbani u bini mxerred b'mod irregolari:

Kemm fl-Istati Membri l-ġodda kif ukoll f'dawk qodma miljuni ta' nies jgħixu f'zoni ta' djar prefabrikati u pprodotti bil-massa.

F'ħafna bliet tal-Punent dawn saru gettos, kemm fis-sens etniku kif ukoll soċjali.

Hemm bżonn ta' programmi soċjali, kulturali u ambjentali kumplessi biex jirrijabilitaw dawn is-subborgi.

Jeħtieġu skejjel xierqa u taħriġ vokazzjonali, xogħol b'kuntratti permanenti, il-ftehim ta' kulturi differenti (kemm dawk lokali kif ukoll tal-pajjiżi ta' l-oriġini), trasport pubbliku xieraq lejn iċ-ċentru u lejn il-postijiet tax-xogħol (skejjel).

Fl-Ewropa Ċentrali ħafna minn dawn iz-zoni bid-djar għadhom ma sarux gettos, u l-maġġoranza ta' l-abitanti għadhom jappartjenu għal klassi ta' taħt in-nofs.

Fil-każ tagħhom l-istat fiżiku tad-djar huwa ta' tħassib.

Fil-pajjiżi UE-10 it-tiswija u r-rijabilitazzjoni ta' zoni bid-djar huma passi kruċjali biex tkun salvata l-paċi soċjali u tittejjeb il-ħajja tal-belt.

Fil-ħajja tal-belt iċ-ċentru mhux biss huwa post tax-xiri u distrett amministrattiv.

Mingħajr ir-residenti ċ-ċentru tal-belt huwa post mejjet, u mingħajr il-ħajja taċ-ċentru l-belt kollha hija post vojt, minkejja l-varjetà tad-distretti differenti.

Id-djar qodma għandhom ikunu rijabilitati u mtejba biex jipprovdu appartamenti għal persuni, inklużi l-koppji żgħażagħ bit-tfal żgħar.

L-istruttura tradizzjonali u l-valuri arkitettoniċi taċ-ċentru għandhom ikunu rispettati.

Iżda l-monumenti storiċi u 'l hekk imsejħa monumenti m'għandhomx jipparalizzaw l-iżvilupp f'saħħtu taċ-ċentri tal-belt.

Kompromess bis-sens huwa meħtieġ bejn il-wirt arkitettoniku u l-ħajja mill-ġdid taċ-ċentru tal-belt.

L-ebda bdil radikali, iżda hemm il-ħtieġa reali għal bini ġdid, kultant wara l-faċċata antika.

Minbarra l-appartamenti l-ġodda huma meħtieġa wkoll skejjel, kindergartens, libreriji pubbliċi, ġonna pubbliċi żgħar u istituzzjonijiet pubbliċi oħrajn.

Ir-rapporteur tiegħek jifhem l-isfida demografika tas-soċjetajiet tagħna wkoll, iżda dan ir-rapport għandu l-limiti naturali tiegħu wkoll.

Peress li l-maġġoranza vasta taċ-ċittadini tagħna jgħixu fiz-zoni urbani, il-futur demografiku sostenibbli tagħna jiddependi wkoll fuq il-kundizzjonijiet ta' l-għajxien u ta' l-ambjent fil-bliet tagħna.24.4.2006

OPINJONI TAL-KUMITAT GĦAT-TRASPORT U T-TURIŻMU

għall-Kumitat għall-Ambjent, is-Saħħa Pubblika u s-Sikurezza ta' l-Ikel

dwar l-Istrateġija Tematika dwar l-Ambjent Urban

SUĠĠERIMENTI

Il-Kumitat għat-Trasport u t-Turiżmu jistieden lill-Kumitat għall-Ambjent, is-Saħħa Pubblika u s-Sikurezza ta' l-Ikel (ENVI), bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

Wara li kkunsidra l-komunikazzjoni tal-Kummissjoni tal-11 ta' Jannar 2006 dwar l-Istrateġija Tematika dwar l-Ambjent Urban ( COM(2005)0718 ),

Jappoġġja l-idea ta' pjanijiet ta' trasport urban sostenibbli (SUTPs) bħala strument biex jittejjeb l-ambjent urban, iżda jenfasizza l-ħtieġa li dan l-istrument jintuża b'mod flessibbli, biex jitqiesu b'mod suffiċjenti il-ħtiġijiet speċifiċi ta' kull Stat Membru u taz-zoni urbani tiegħu u minbarra dan, tar-reġjuni affettwati b'ostakoli speċifiċi.

Jenfasizza li l-SUTPs għandhom jinkludu miri konkreti u li jistgħu jkunu kwantifikati li jistgħu jkunu preżentati u mmonitorjati permezz ta' skorbord, li tħeġġeġ id-diseminazzjoni ta' l-aqwa prattika fost l-Istati Membri; jinnota li l-SUTPs għandhom ikunu flessibbli biżżejjed biex jakkomodaw żviluppi ġodda.

Iqis li l-użu ta' modi ta' trasport u teknoloġiji li ma jagħmlux ħsara lill-ambjent huma fattur ewlieni fil-kisba ta' ambjent urban aktar nadif; jinnota f'dan ir-rigward l-użu b'mod partikulari ta' bijofjuwils, teknoloġiji ta' karozzi ibridi, roti, u trakkijiet u karozzi tal-linja li jilħqu l-istandard ta' l-UE ta' vetturi mtejba li ma jagħmlux ħsara lill-ambjent (EEV)

Direttiva 2005/55/KE rigward it-tniġġis minn elementi li jniġġsu mill-gass u minn partikuli separati. ; għalhekk huwa se jagħti attenzjoni stretta għall-proposta tal-Kummissjoni dwar l-introduzzjoni ta' vetturi tat-trasport pubbliku li ma jagħmlux ħsara lill-ambjent u jipproponi li l-aġenziji lokali ta' l-effiċjenza enerġetika jkunu allokati qasam ta' attività speċifiku relatat mat-trasport urban.

Peress li l-aċċessibilità hija ċentrali għall-iżvilupp sostenibbli u trid tkun indirizzata b'approċċ integrat ta' politika urbana, jistieden lill-istituzzjonijiet ta' l-UE biex irawwmu skambji ta' prattika tajba fost l-awtoritajiet lokali u nazzjonali u jistieden lill-Kummissjoni biex timmonitorja l-infurzar tal-leġiżlazzjoni Ewropea attwali biex tippromwovi l-aċċessibilità għal persuni b'diżabilità, u b'mod partikulari tar-regoli li jirregolaw il-proċeduri ta' l-akkwist Komunitarji speċifiċi, li jeħtieġu b'mod espliċitu tfassil maħsub għall-utenti kollha.

Jappoġġja l-iżvilupp tat-trasport pubbliku li juża sorsi ta' enerġija sostenibbli u jħeġġeġ biex jintlaħaq bilanċ aħjar bejn it-trasport individwali u kollettiv f'zoni urbani.

Jenfasizza l-ħtieġa li tkun appoġġjata l-introduzzjoni ta' inizjattivi bħal dawn b'iffinanzjar adattat mill-UE, b'mod speċjali mill-programmi u fondi speċifiċi bħas-CIVITAS

CIVITAS: CIty-VITAlity-Sustainability, CIVITAS I (2002-2006) u CIVITAS II (2005-2009) għandhom baġit ġenerali ta' aktar minn EUR 300 miljun. ; jappoġġja l-opinjoni tal-Kummissjoni li jeżistu opportunitajiet biex tkun akkwistata assistenza finanzjarja biex tindirizza l-prijoritajiet ambjentali fiz-zoni urbani skond ir-regolament propost Life+, il-Fond ta' Koeżjoni, il-Fondi Strutturali u l-programm ta' qafas ta' riċerka, u għalhekk huwa kontra kull tnaqqis fil-baġit tagħhom.

Iżda jinnota l-ħtieġa biex ikunu identifikati sorsi ta' ffinanzjar speċifiku addizzjonali biex jintlaħqu l-isfidi ġodda ġejjin mill-istrateġija għall-ambjent urban.

Jinnota b'interess li l-mobilità, il-kwalità ta' l-għajxien, il-protezzjoni ambjentali, u l-bilanċ modali bbenfikaw mill-esperimenti bħal dawk f'Londra u fi Stokkolma.

Jenfasizza l-ħtieġa li jkun inkoraġġut aktar l-użu tat-trasport pubbliku u kollettiv f'zoni urbani; iqis ukoll li s-servizzi ta' trasport urban għandhom ikunu mfassla kemm għar-rekwiżiti ta' l-ippjanar spazjali (distretti tal-parti antika tal-belt, zoni ta' barra, ħoloq ma' l-ajruporti, stazzjonijiet, zoni industrijali, zoni ta' xiri, eċċ.) kif ukoll għall-ħtiġijiet tal-pubbliku u t-tibdil demografiku (persuni ta' età avvanzata, persuni b'diżabilità, eċċ.).

PROĊEDURA

L-Istrateġija Tematika dwar l-Ambjent Urban

Numru tal-proċedura

Kumitat responsabbli

Kumitat(i) mitlub(a) jagħti/u opinjoni Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur ta' l-opinjoni Data tal-ħatra

Rapporteur ta' opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut/i preżenti għall-votazzjoni finali

Sostitut/i preżenti għall-votazzjoni finali skond ir-Regola 178(2)

Kummenti (informazzjoni disponibbli b'lingwa waħda biss)

OPINJONI tal-Kumitat għall-Iżvilupp Reġjonali

għall-Kumitat għall-Ambjent, is-Saħħa Pubblika u s-Sikurezza ta' l-Ikel

dwar strateġija tematika għall-ambjent urban

SUĠĠERIMENTI

Il-Kumitat għall-Iżvilupp Reġjonali jistieden lill-Kumitat għall-Ambjent, is-Saħħa Pubblika u s-Sikurezza ta' l-Ikel, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

Jadotta r-rakkomandazzjonijiet tal-Kummissjoni li għandu jkun adottat approċċ integrat fl-immaniġġjar ta' l-ambjent urban u huwa ta' l-opinjoni li, jekk ikun applikat fil-livell lokali bl-appoġġ ta' l-Istati Membri, dan l-approċċ għandu jkun adottat bħala wieħed mill-kriterji għall-għoti ta' riżorsi tal-Fondi Strutturali u self mill-Bank Ewropew ta' l-Investiment;

Iqis li l-Proġett ta' Trasport Urban Sostenibbli għandu jinkludi l-promozzjoni tat-trasport pubbliku, appoġġjat mill-iffinanzjar ta' l-UE għal proġetti ta' infrastruttura tat-trasport pubbliku bħall-estensjoni ta' sistemi Park & Ride, l-introduzzjoni ta' metodi ta' trasport li ma jagħmlux ħsara lill-ambjent u l-kostruzzjoni ta' passaġġi għar-roti;

Iħeġġeġ lill-Kummissjoni biex tissimplifika l-obbligi ta' notifika ta' l-awtoritajiet lokali fir-rigward tad-dispożizzjonijiet attwali ambjentali ta' l-UE bl-introduzzjoni ta' formola ta' obbligu unika integrata, u b'hekk titnaqqas il-burokrazija;

Iqis li huwa kruċjali li l-Kummissjoni tfassal lista ta' indikaturi fil-linjigwida tekniċi fuq il-bażi ta' l-obbligi u miri attwali skond il-liġi ambjentali relevanti attwali ta' l-UE; minbarra dan, huwa ta' l-opinjoni li l-kunċetti integrati jridu jinkludu miri li jistgħu jitkejlu;

Jistieden lill-Istati Membri biex jadottaw miżuri li jnaqqsu l-abbuż ta' l-art, u b'mod parikulari biex jillimitaw l-iżviluppi f'zoni agrikoli u jestenduhom f'zoni abbandunati fil-programmi ta' żvilupp urban tagħhom, kif ukoll biex jipproteġu zoni b'veġetazzjoni attwali bħal parks u riżervi naturali;

Jilqa' l-intenzjoni tal-Kummissjoni biex tippromwovi skambju ta' l-aqwa prattiki fil-livell ta' l-UE u jipproponi li, biex ikunu evitati l-iżbalji fl-iżvilupp urban fil-futur, għandu jkun inkoraġġut ukoll skambju miftuħ u onest ta' l-esperjenzi negattivi, permezz ta' kampanji - li jistgħu jitwettqu minn assoċjazzjonijiet ta' bliet - immirati kemm lejn il-ħaddiema fiċ-ċivil u u r-rappreżentanti eletti, u jappoġġja l-ħidma tal-Kummissjoni fir-rigward tat-twaqqif ta' portal tematiku ta' l-internet għall-awtoritajiet lokali; .

Jenfasizza s-sinifikat tar-riċerka fir-rigward tal-politika urbana, inklużi kwistjonijiet relatati mal-provvisti ta' l-elettriku u l-gass, sistemi li jsaħħnu u arja kkundizzjonata u trattament ta' l-iskart, u jistieden lill-Kummissjoni biex tinkorpora mill-ġdid dispożizzjonijiet speċifiċi li jindirizzaw din il-kwistjoni fis-Seba' Programm ta' Qafas dwar ir-Riċerka;

Iħeġġeġ lill-Kummissjoni biex tqis l-irwol taċ-ċittadini kkonċernati fl-implimentazzjoni tal-kunċetti ta' żvilupp urban sostenibbli;

Jinkoraġġixxi lill-Kummissjoni biex twettaq reviżjoni fuq perjodu ta' żmien medju ta' l-implimentazzjoni tal-linjigwida tekniċi fir-rigward tal-konsultazzjoni ta' l-2009.

Iz-zoni urbani jikkostitwixxu f'madwar 80 fil-mija tal-popolazzjoni Ewropea.

Mingħajr dubju dan għandu impatt serju fuq l-ambjent.

Il-Kummissjoni tfittex biex ittejjeb il-kundizzjonijiet ambjentali fil-bliet Ewropej billi tressaq l-istrateġija tematika għall-ambjent urban.

Din l-istrateġija hija waħda minn seba' strateġiji pprovduti skond is-Sitt Pjan ta' Azzjoni għall-Ambjent intenzjonata biex tressaq flimkien il-bosta pjanijiet individwali attwali biex jiffurmaw approċċ integrat.

Il-bliet jikkostitwixxu fi spinta għat-tkabbir u x-xogħol.

Dokument ta' ħidma tal-Kummissjoni: Bliet u Politika ta' Koeżjoni, 23 ta' Novembru 2005 Għaldaqstant, il-bliet jikkompetu ma' xulxin fir-rigward ukoll ta' l-attrazzjoni ta' l-investituri jew fil-bini attraenti ta' djar.

L-użu ta' l-art mingħajr restrizzjonijiet fl-UE bir-rata ta' 120 ettaru kull ġurnata jmur kontra l-iżvilupp sostenibbli.

Iz-zoni disponibbli fil-bliet għal miżuri kumpensatorji skond dispożizzjonijiet tal-protezzjoni ambjentali għalhekk qed isiru aktar skarsi.

B'hekk, fl-allokazzjoni tar-riżorsi tal-Fondi Strutturali, għandha tingħata preferenza għall-użu ta' l-art li diġà qed tintuża jew għal zoni abbandunati.

Dan l-aspett ambjentali għandu jitqies fit-tfassil tal-pjanijiet ta' qafas nazzjonali u tal-programmi operattivi.

Il-kunċetti integrati għal politika ambjentali lokali inklużi pjanijiet għat-trasport pubbliku urban sostenibbli għandhom jingħataw prijorità fl-allokazzjoni tal-fondi strutturali.

Huwa essenzjali li l-Kummissjoni tinkorpora lista ta' indikaturi ewlenin xierqa fil-linjigwida tekniċi biex tkun tista' tkejjel is-suċċess ta' l-istrateġija tematika.

Indikaturi fil-livell ta' l-UE u sistemi ta' evalwazzjoni huma meħtieġa biex tkun tista' tqabbel il-problemi u s-suċċessi.

Dawn jgħinu wkoll biex jiddefinixxu l-mod ġenerali segwit fir-rigward ta' l-ispiża, l-ippjanar u l-iżvilupp fil-futur.

Il-parteċipazzjoni komprensiva tal-pubbliku fl-istadji ta' l-ippjanar u ta' l-evalwazzjoni toffri l-opportunità biex jiżdied it-tagħrif ta' l-objettivi u l-qofol tal-politika Ewropea.

F'dan ir-rigward, huwa ta' dispjaċir li l-Kummissjoni ma tagħtix biżżejjed attenzjoni għall-irwol ta' l-imsieħba soċjali fl-implimentazzjoni b'suċċess tal-kunċett integrat għal politika ambjentali lokali.

L-objettivi tal-politika għandhom l-akbar ċans ta' suċċess jekk jitfasslu u jkunu implimentati flimkien maċ-ċittadini kkonċernati u b'hekk jippermettu identifikazzjoni akbar tal-pubbliku ma' l-objettivi stabbiliti u mal-miżuri mwettqa.

Il-Kummissjoni tfalli wkoll milli tqis b'mod xieraq is-sinifikat ta' l-interazzjoni tal-bliet u l-inħawi tagħhom.

Din ir-relazzjoni hija ta' karatteristika simbjotika: ħoloq ta' trasport pubbliku xieraq minn u lejn ir-reġjun ċirkostanti jnaqqsu l-użu individwali tat-trasport fi ħdan il-belt.

Il-ħolqien ta' spazji bil-veġetazzjoni fi ħdan il-fruntieri tal-belt jista' jnaqqas it-tluq tal-popolazzjoni lejn ir-reġjun ċirkostanti.

Zoni ta' rikreazzjoni u divertiment madwar il-bliet itejbu l-kwalità tal-ħajja fir-reġjun kollu.

Reġjuni urbani u suburbani jeħtieġu strutturi eteroġeni bi ħwienet, djar u opportunitajiet ta' xogħol biex inaqqsu l-flussi ta' dawk li jivvjaġġaw lejn dawn il-postijiet.

B'mod ġenerali, huwa ta' dispjaċir li d-dokument finali tal-Kummissjoni ma jinkludix aktar bosta mir-rakkomandazzjonijiet mill-ewwel komunikazzjoni.

Madankollu, ta' min ifaħħar li l-objettivi ta' din l-istrateġija ma jinkisbux permezz ta' leġiżlazzjoni ġdida.

M'hemm l-ebda nuqqas ta' objettivi f'dak li jikkonċerna l-awtoritajiet lokali iżda aktar nuqqas ta' konformità ma' l-obbligi attwali.

Għal din ir-raġuni, l-istrateġija għandha tgħin biex titnaqqas il-burokrazija bil-konsolidament ta' l-obbligi ta' notifika varji li huma suġġetti għalihom l-awtoritajiet lokali, f'obbligu ta' notifika integrat u simplifikat.

Hu ta' min ifaħħar li l-iskambju ta' l-esperjenzi se jkun inkoraġġut permezz tan-netwerking.

Il-prijorità għandha tingħata lil koperazzjoni prattika, biex mhux biss jiżdiedu l-bosta dejta banks attwali dwar l-aqwa prattiki.

Minbarra dan, l-iskambju ta' l-esperjenzi negattivi jista' jgħin biex ikunu evitati l-iżbalji.

F'dan ir-rigward, il-ħolqien ta' netwerks ta' l-ambjent urban huwa ta' importanza partikulari.

Dawn għandhom ikunu appoġġjati skond politika ta' koeżjoni ġdida.

L-evalwazzjoni ta' l-esperjenzi akkwistati bl-URBACT, netwerk pilota ta' ċentri nazzjonali, tista' sservi ta' bażi għal Programm ta' Qafas Ewropew għall-Iskambju ta' l-Esperjenzi fl-Iżvilupp Urban.

L-iżvilupp urban u l-politika ta' l-ambjent urban huma relatati mill-qrib ma' sfidi soċjali, ekonomiċi, spazjali u demografiċi, u għal din ir-raġuni hemm il-ħtieġa ta' approċċi innovattivi.

B'riżultat ta' dan, l-inkorporazzjoni mill-ġdid tar-riċerka f'dan il-qasam fis-Seba' Programm ta' Qafas tar-Riċerka

COM(2005)0119 . hija kruċjali b'mod assolut.

Ir-reviżjoni fuq perjodu ta' żmien medju ippjanata għal 2009 għandha sservi kemm biex jittejbu l-kundizzjonijiet ta' l-ambjent urban kif ukoll biex tkun evalwata l-effettività tar-riżorsi finanzjarji allokati, u b'hekk tippermetti biex jitfasslu l-konklużjonijiet xierqa.

PROĊEDURA

Strateġija tematika għall-ambjent urban

Numru tal-proċedura

Kumitat risponsabbli

Kumitat(i) mitlub(a) jagħti/u opinjoni Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur ta' opinjoni Data tal-ħatra

Rapporteur ta' l-opinjoni ta' qabel

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut/i preżenti għall-votazzjoni finali

Sostitut/i preżenti għall-votazzjoni finali skond ir-Regola 178(2)

Kummenti (informazzjoni disponibbli b'lingwa waħda biss)

PROĊEDURA

Strateġija tematika dwar l-ambjent urban

Numru tal-proċedura

Kumitat responsabbli Data tat-tħabbir fis-seduta plenarja

Opinjoni(jiet) mhux mogħtija Data tad-deċiżjoni

Koperazzjoni aktar mill-qrib Data tat-tħabbir fis-seduta plenarja

Rapporteur(s) Data tal-ħatra

Rapporteur(s) preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali


dwar il-proposta għal regolament tal-Kunsill li jemenda r-Regolament (KEE) Nru 2092/91 dwar il-produzzjoni organika ta' prodotti agrikoli u l-indikazzjonijiet li jirreferu għalihom fi prodotti agrikoli u fl-oġġetti ta' l-ikel

Kumitat għall-Biedja u l-Iżvilupp Rurali

Tifsira tas-simboli użati

* Proċedura ta' konsultazzjoni maġġoranza tal-voti mitfugħa

**I Proċedura ta' koperazzjoni (l-ewwel qari) maġġoranza tal-voti mitfugħa

**II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari) maġġoranza tal-voti mitfugħa

***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija korsiva.

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

(Proċedura ta' konsultazzjoni)

Il-Parlament Ewropew,

– wara li kkunsidra l-proposta tal-Kummissjoni lill-Kunsill ( COM(2005)0671 )

Għada mhix ippublikata fil-ĠU. ,

– wara li kkunsidra l-Artikolu 37 tat-Trattat KE, skond liema artikolu l-Parlament ġie kkonsultat mill-Kunsill ( C6‐0033/2006 ),

– wara li kkunsidra l-Artikolu 51 tar-Regoli ta' Procedura tiegħu,

– wara li kkunsidra r-rapport tal-Kumitat għall-Biedja u l-Iżvilupp Rurali ( A6‐0253/2006 ),

Japprova l-proposta tal-Kummissjoni kif emendata;

Jistieden lill-Kummissjoni sabiex tbiddel il-proposta f'dan is-sens, skond l-Artikolu 250 (2) tat-Trattat KE;

Jistieden lill-Kunsill sabiex jinfurmah jekk ikollu l-ħsieb li jitbiegħed mit-test approvat mill-Parlament;

Jitlob għall-ftuħ tal-proċedura ta' konċiljazzjoni skond id-Dikjarazzjoni Konġunta ta' l-4 ta' Marzu 1975 jekk il-Kunsill ikollu l-ħsieb li jitbiegħed mit-test approvat mill-Parlament;

Jitlob lill-Kunsill sabiex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sostanzjali;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Artikolu 11, paragrafu 1 (Regolament (KEE) Nru 2092/91)

Prodott importat minn pajjiż terz jista' jitqiegħed fis-suq Kommunitarju ittikkettat bħala organiku meta dan jissodisfa l-kundizzjonijiet li ġejjin: ikun konformi mar-regoli tal-produzzjoni stipulati f'dan ir-Regolament u l-pajjiż ta' l-oriġini jkun identifikabbli b'mod ċar għall-importaturi u għall-konsumaturi u l-konformità mal-kundizzjonijiet imsemmija hawn fuq tista' tkun ikkontrollata u vverifikata.

Aġenti ekonomiċi f'pajjiżi terzi li f'xi stadju jkunu involuti fil-produzzjoni, fl-ipproċessar u fid-distribuzzjoni tal-prodott inkwistjoni għandhom ikunu taw notifika ta' l-attivitajiet tagħhom lil awtorità kompetenti jew lil korp ta' l-ispezzjoni skond l-Artikolu 9, sakemm l-awtorità jew korp involut jagħmel kontrolli fil- pajjiż terz tal-produzzjoni, jew għal korp tal-kontroll li hu rikonoxxut skond il-paragrafu 5.

Il-prodott għandu jkun kopert minn ċertifikat maħruġ mill-awtoritajiet jew korpi ta' l-ispezzjonar kompetenti skond l-Artikolu 9.

Iċ-ċertifikat għandu jikkonferma li l-prodott jissodisfa l-kundizzjonijiet stipulati f'dan il-paragrafu.

Ġustifikazzjoni

Jekk m'hux meħtieġ ċertifikazzjoni fil-każ ta' dawn il-prodotti, għandhom ikunu akkumpanjati minn dokument li jiddikjara li huma konformi mar-regoli kollha stipulati fir-regolament Komunitarju.

Artikolu 11, paragrafu 2 (Regolament (KEE) Nru 2092/91

imħassar

Ġustifikazzjoni

L-għoti ta' aċċess dirett għas-suq lil prodott importat mingħajr ma' jkun meħtieġ ċertifikat li juri li l-prodott jikkwalifika bħala organiku ma jipprovdix lill-konsumaturi l-istess garanziji bħal ma joffru prodotti organiċi mill-UE.

Artikolu 11, paragrafu 3, punt (a) (Regolament (KEE) Nru 2092/91)

(a) il-prodott sar skond l-istandards tal-produzzjoni ekwivalenti għal dawk applikati għall-produzzjoni organika fil-Komunità.

Ġustifikazzjoni

Il-Codex Alimentarius jipprovdi linji gwida ġenerali għall-produzzjoni ta' prodotti organiċi u ma jagħmel l-ebda dispożizzjoni għall-arranġamenti tal-produzzjoni stretti skond ir-Regolament 2092/91, li għandhom jikkonformaw miegħu l-produtturi Komunitarji ta' prodotti organiċi.

Il-produtturi Komunitarji jkunu, għalhekk, fi żvantaġġ ħafna akbar waqt il-proċess tal-produzzjoni.

Artikolu 11, paragrafu 3, punt (b) (Regolament (KEE) Nru 2092/91)

(b) il-produttur kien suġġett għal arranġamenti ta' kontroll li huma ekwivalenti għal dawk tas-sistema ta' kontroll tal-Komunità;

Ġustifikazzjoni

Artikolu 11, paragrafu 3, punt (d) (Regolament (KEE) Nru 2092/91)

(d) il-prodott huwa kopert minn ċertifikat maħruġ mill-awtoritajiet jew korpi ta' kontroll ta' pajjiż terz rikonoxxut skond il-paragrafu 4, jew minn korp ta' kontroll rikonoxxut skond il-paragrafu 5, li jikkonferma li l-prodott jissodisfa l-kundizzjonijiet stipulati f'dan il-paragrafu.

B'konformità mal-proċedura msemmija fl-Artikolu 14(2), il-Kummissjoni għandha tispeċifika l-karatteristiċi taċ-ċertifikat ta' kontroll u għandha tistabbilixxi r-regoli li jirregolaw l-użu tiegħu qabel ma tidħol fis-seħħ l-iskema għall-importazzjoni ġdida.

Iċ-ċertifikat għandu jinħareġ biss fir-rigward tal-kunsinna partikolari li jakkompanja u li għaliha jirreferi.

Ġustifikazzjoni

Iċ-ċertifikat li jakkumpanja l-oġġetti importati ma jistax ikun simili għal dak imsemmi fir-Regolament 1788/2001 bħala "ċertifikat għall-ispezzjoni", peress li awtorizzazzjonijiet ta' l-importazzjoni jieqfu jeżistu f'ċertu stadju.

Dan ifisser li jridu jsiru bidliet fiċ-ċertifikat kurrenti u għandhom jiġu stipulati regoli li jirregolaw l-użu ta' dan qabel ma tidħol fis-seħħ l-iskema l-ġdida ta' l-importazzjoni (fil-prinċipju sa' l-1 ta' Jannar 2007).

Artikolu 11, paragrafu 3, punt (d a) (Regolament (KEE) Nru 2092/91)

(da) il-korpi ta' kontroll tal-pajjiżi terzi li jkunu approvati skond il-paragrafu 4 jew li huma rikonoxxuti bi qbil mal-paragrafu 5, jissodisfaw l-istandard Ewropew EN 45011 dwar il-kriterji ġenerali relatati ma' korpi ta' ċertifikazzjoni tal-prodotti (ISO 65) u li jkunu akkreditati qabel l-1 ta' Jannar 2009 b'konformità ma' dak l-istandard minn kwalunkwe korp ta' akkreditazzjoni li hu firmatarju fil-Ftehima Multilaterali ta' Rikonoxximent.

Ġustifikazzjoni

Sabiex jiġi żgurat li prodotti minn pajjiżi terzi huma suġġetti għal skema ta' kontroll ekwivalenti għall-iskema Komunitarja, korpi tal-kontroll f'pajjiżi terzi għandhom jissodisfaw (jew ikunu akkreditati skond) l-istandard EN 45011.

Għandu jitħalla perjodu ta' żmien raġonevoli sabiex tiġi żgurata l-akkreditazzjoni.

Artikolu 11, paragrafu 4, subparagrafu 1 (Regolament (KEE) Nru 2092/91)

Il-Kummissjoni għandha, skond il-procedura msemmija fl-Artikolu 14(2), tirrikonoxxi l-pajjiżi terzi li l-istandards tal-produzzjoni u l-arranġamenti ta' kontroll tagħhom huma ekwivalenti għal dawk applikati fil-Komunità u tippubblika lista ta' dawn il-pajjiżi.

Il-lista ppubblikata għandha tiġi rriveduta regolarment u d-dejta vverifikata permezz ta' spezzjonijiet regolari fuq il-post tal-faċilitajiet tal-produzzjoni, ta' l-istandards u tad-dokumenti relatati.

Ġustifikazzjoni

Il-produtturi Komunitarji jkunu, għalhekk, fi żvantaġġ ħafna akbar waqt il-proċess tal-produzzjoni.

Artikolu 11, paragrafu 4, subparagrafu 2 a (ġdid) (Regolament (KEE) Nru 2092/91)

Il-Kummissjoni għandha, sa l-1 ta' Jannar 2009, tippreżenta proposta għall-miżuri ta' assistenza teknika ta' l-UE għall-introduzzjoni ta' kundizzjonijiet statutarji ġenerali u sistemi ta' spezzjoni għall-biedja organika f'pajjiżi terzi.

Ġustifikazzjoni

Il-Kummissjoni għandha, fi kwalunkwe każ, tiżgura li jkunu applikati standards ta' produzzjoni ekwivalenti, u fejn xieraq permezz ta' esperti lokali fuq il-post.

Artikolu 11, paragrafu 4, subparagrafu 2 b (ġdid) (Regolament (KEE) Nru 2092/91)

Il-Kummissjoni għandha tgħarraf pajjiżi terzi dwar ir-regolamenti tagħha fir-rigward tal-produzzjoni organika u dwar ir-rekwiżiti tal-proċeduri ta' kontroll li huma stabbiliti.

Artikolu 11, paragrafu 4, subparagrafu 2 c (ġdid) (Regolament (KEE) Nru 2092/91)

Ir-rikonoxximent tal-Kummissjoni ta' pajjiżi terzi, li huwa msemmi fl-ewwel paragrafu, għandu jkun reċiproku: il-pajjiż terz ikkonċernat għandu wkoll jagħti aċċess għas-suq tiegħu lill-prodotti organiċi ta' l-UE.

Ġustifikazzjoni

L-operaturi Ewropej - li huma suġġetti għal standards stretti ħafna - jistgħu jkunu esposti għal kompetizzjoni inġusta.

Jekk l-istandards internazzjonali ekoloġiċi dwar il-prodotti importati jiġu aċċettati, għandu jiġi żgurat li l-istandards Ewropej huma aċċettati barra l-UE, b'mod partikulari fl-Istati Uniti u fil-Ġappun.

Artikolu 11, paragrafu 5, subparagrafu 1 (Regolament (KEE) Nru 2092/91)

Għal prodotti importati minn pajjiż terz li mhux rikonoxxut skond il-paragrafu 4, u fejn l-operatur ma ppreżentax l-attivitajiet tiegħu lill-awtorità jew korp ta' spezzjoni kif imsemmi fl-Artikolu 9, il-Kummissjoni għandha, bi qbil mal-proċedura msemmija fl-Artikolu 14(2), tirrikonoxxi l-korpi ta' kontroll kompetenti f'dak il-pajjiż terz għall-iskop tal-paragrafi 2 jew 3 ta' dan l-Artikolu, u jħejji u jippubblika lista ta' dawn il-korpi ta' kontroll.

Artikolu 11, paragrafu 5, subparagrafu 3 (Regolament (KEE) Nru 2092/91)

Meta teżamina t-talbiet għal rikonoxximent, il-Kummissjoni għandha tistieden il-korp ta' kontroll sabiex jipprovdi l-informazzjoni meħtieġa.

Il-Kummissjoni tista' tqabbad esperti biex fuq il-post jeżaminaw ir-regoli ta' produzzjoni u l-attivitajiet ta' kontroll imwettqa fil-pajjiż terz mill-korp ta' kontroll ikkonċernat.

Il-Kummissjoni għandha tinvestiga kull indikazzjoni ta' irregolarità min-naħa ta' korp ta' kontroll irrikonoxxut skond din il-proċedura.

Jekk korp ta' kontroll m'għadux jissodisfa l-kundizzjonijiet għar-rikonoxximent skond dan ir-Regolament, dan jinqata' minn fuq il-lista.

Artikolu 11, paragrafu 5, subparagrafu 3 a (ġdid) (Regolament (KEE) Nru 2092/91)

Sa l-1 ta' Jannar 2009, il-Kummissjoni għandha tissottometti rapport lill-Parlament Ewropew u lill-Kunsill dwar is-sorsi speċifiċi ta' riskju għall-prodotti importati minn pajjiżi terzi, li jirrikjedu attenzjoni u spezzjonijiet partikolari, sabiex ma jithallewx isiru irregolaritajiet.

Il-Kummissjoni għandha wkoll tissottometti proposta għat-taħriġ u/jew għall-promozzjoni ta' min jiċċertifika u ta' spetturi lokali f'pajjiżi terzi.

Artikolu 11, paragrafu 5, subparagrafu 3 b (ġdid) (Regolament (KEE) Nru 2092/91)

Il-lista ta' l-operaturi ta' pajjiżi terzi li qed jipproduċu prodotti organiċi għall-esportazzjoni lejn l-UE għandha tiġi riveduta kull sena sabiex ikun ikkonfermat li dawn għadhom jikkonformaw mal-kundizzjonijiet li jikkontrollaw il-produzzjoni tal-prodotti organiċi.

Ġustifikazzjoni

Il-lista ta' l-operaturi li jipproduċu prodotti organiċi għandha tkun ikkontrollata kull sena sabiex ikun żgurat li għadhom jissodisfaw il-kundizzjonijiet u ma sarux produtturi konvenzjonali li jisfruttaw l-inklużjoni darba għal dejjem fil-listi ta' produtturi organiċi.

Artikolu 11, paragrafu 5, subparagrafu 3 c (ġdid) (Regolament (KEE) Nru 2092/91)

B'effett mill-1 ta' Jannar 2009, il-korpi kollha risponsabbli biex jikkontrollaw l-importazzjonijiet minn pajjiżi terzi għandhom jiġu rikonoxxuti bi qbil mal-proċedura msemmijja f'dan il-paragrafu u għandhom jissodisfaw l-ispeċifikazzjonijiet stipulati fl-istandard EN 45011 jew fil-Gwida ISO 65.

Ġustifikazzjoni

Peress li l-kompetenzi meħtieġa għall-ispezzjonijiet ta' importazzjonijiet minn pajjiżi terzi huma differenti minn dawk meħtieġa għall-ispezzjonijiet domestiċi, fil-futur korpi ta' spezzjoni bl-uffiċċju prinċipali tagħhom fl-UE għandhom ukoll ikunu suġġetti għal proċedura speċjali ta' rikonoxximent jekk huma jixtiequ jiċċertifikaw prodotti importati minn pajjiżi terzi.

Għandha tinġibed l-attenzjoni għall-bżonn ta' konformità ma' l-istandard EN 45011 (li tistipula rekwiżiti ġenerali dwar korpi ta' ċertifikazzjoni ta' kompetenza, f'dak li huma kompetenza, affidabilità, indipendenza u imparzjalità)

Emenda mressqa minn Mairead McGuinness

Artikolu 11, paragrafu 5, subparagrafu 3 d (ġdid) (Regolament (KEE) Nru 2092/91)

L-awtoritajiet kompetenti nazzjonali għandhom ikunu involuti fil-proċedura għar-rikonoxximent ta' korpi ta' kontroll minn pajjiżi terzi u jistgħu jwettqu spezzjonijiet għal għarrieda fuq il-post tat-tali korpi ta' kontroll, bi ħsieb li tiġi assigurata konformità sħiħa ma' dan ir-Regolament.

Artikolu 11, paragrafu 6, subparagrafu 1 (Regolament (KEE) Nru 2092/91)

Għal perjodu li jagħlaq sitt xhur wara l-pubblikazzjoni ta' l-ewwel lista ta' korpi ta' kontroll rikonoxxuti skond il-paragrafu 5, l-awtorità ta' kontroll jew korp ta' Stat Membru jista' jawtorizza lill-importaturi f'dak l-Istat Membru sabiex iqiegħdu fuq is-suq prodotti importati minn pajjiżi terzi li m'humiex inklużi fil-lista msemmija fil-paragrafu 4, sakemm l-importatur jipprovdi biżżejjed evidenza li turi li l-kundizzjonijiet msemmija fil-punti (a) u (b) tal-pararafu 3 huma sodisfatti.

Jekk dawn il-kundizzjonijiet m'għadhomx ikunu sodisfatti, l-awtorizzazzjoni tiġi rtirata minnufih.

Ġustifikazzjoni

Il-korpi ta' kontroll huma l-entitajiet risponsabbli għat-twettiq ta' kontrolli u biex jiskopru irregolaritajiet possibbli, u dan huwa meqjjus bħala t-tifsira tar-regola.

Dan kollu huwa bbażat fuq id-delegazzjonijiet imwaqqfa mill-awtoritajiet kompetenti.

Artikolu 11, paragrafu 6, subparagrafu 2 (Regolament (KEE) Nru 2092/91)

Il-prodott importat għandu jkun kopert minn ċertifikat maħruġ minn awtorità ta' kontroll jew korp ta' l-Istat Membru li qed jawtorizza jew minn korp ta' kontroll rikonoxxut bi qbil mal-paragrafu 5, li jikkonferma li l-prodott jissodisfa l-kundizzjonijiet stipulati f'dan il-paragrafu.

Ġustifikazzjoni

Artikolu 11, paragrafu 6, subparagrafu 3 (Regolament (KEE) Nru 2092/91)

Kull Stat Membru għandu jgħaraf lill-Istati Membri l-oħra u lill-Kummissjoni ta' kull awtorizzazzjoni mogħtija skond dan il-paragrafu, li jinkludi informazzjoni dwar l-istandards ta' produzzjoni, ammont ta' importazzjoni u l-arranġamenti ta' kontroll ikkonċernati.

L-Istati Membri għandhom joperaw bank tad-dejta pubbliku tal-Komunità dwar l-importazzjonijiet lejn l-UE, ikkoordinat mill-Awtorità Ewropea dwar is-Sikurezza ta' l-Ikel.

ARTIKOLU 1, PUNT 3 A (ġdid)

Anness I, Parti A, Punt 2.2, (Regolament (KEE) Nru 2092/91)

(3a) L-Anness I Punt A paragrafu 2.2 tar-Regolament (KEE) Nru 2092/91 inbidel b'dan li ġej:

Fertilizzanti organiċi jew minerali oħra, li ssemmew fl-Anness II, jistgħu, eċċezzjonalment,

jiġu applikati, bħala kumpliment, sal-kwantità ta' 30 kgN/ha, sal-punt li:

— nutrizzjoni adegwata ta' l-uċuħ tar-raba' adattati lokalment taħt sistema ta' rotazzjoni jew il-kondizzjonament tal-ħamrija m'humiex possibbli skond il-metodi stipulati skond (a), (b) u (c) tas-subparagrafu preċedenti,

— il-prodotti fl-Anness II relatati mad-demel u/jew ħmieġ ta' l-annimali jista' jintuża biss safejn, f'kumbinazzjoni mad-demel tal-bhejjem imsemmi fil-punt 2.1(b), ir-restrizzjonijiet kif imsemmija f'Parti B, punt 7.1 ta' dan l-Anness jintlaħqu.

Ġustifikazzjoni

Xi Stati Membri jippermettu l-użu tal-ħmieġ ta' l-annimali mill-biedja konvenzjonali sa 170 kgN/ha.

L-użu ta' l-iskart konvenzjonali bħala fertilizzant ixellef il-kredibilità tal-biedja organika.

Dan ukoll jgħawweġ il-kompetizzjoni bejn l-Istati Membri.

Bħala soluzzjoni tranżitorja, għalhekk, tnaqqis ċar fil-kwantità ta' fertilizzant konvenzjonali permess għandu jiġi introdott sabiex fertilizzanti organiċi konvenzjonali jistgħu jiġu abbandunati kompletament ladarba r-Regolament dwar il-biedja organika jidhol fis-seħħ.

Ir-regoli dwar l-importazzjoni ta' prodotti organiċi ġew stabbiliti b'mod proviżorju fir-Regolament 91/2092.

Fil-proposta kurrenti tagħha sabiex jiġi emendat dan ir-regolament, skond il-proċedura Nru 2005/0279 (CNS), il-Kummissjoni tipproponi regoli għal żmien qasir li fl-aħħar għandhom ikunu inklużi fir-Regolament propost ġdid (2005/0278 (CNS)) dwar prodotti organiċi.

L-emendi lir-regolament eżistenti proposti f'dan ir-rapport huma mfassla b'mod li jinġabru d-dejta u l-proposti neċessarji sabiex tiġi proposta l-biedja organika fil-pajjiżi terzi u jinżammu l-istandards ta' l-importazzjonijiet fil-perjodu li jiġi qabel l-introduzzjoni ta' regolament ġdid.

Ir-regolament eżistenti fih lista ta' sitt pajjiżi terzi li l-leġiżlazzjoni tagħhom dwar il-produzzjoni, iċ-ċertifikazzjoni u l-promozzjoni ta' prodotti organiċi ġiet rikonoxxuta bħala ekwivalenti għar-Regolament ta' l-UE.

Madankollu, 70% ta' l-importazzjonijiet ta' prodotti organiċi għadhom jiġu trattati skond liċenzji ta' importazzjoni.

Dawn il-liċenzji ta' importazzjoni jinħarġu mill-awtoritajiet kompetenti ta' l-Istati Membri u f'xi każijiet il-proċeduri jvarjaw.

Dan ifisser li l-importaturi jistgħu spiss jiffaċċjaw nuqqas konsiderevoli ta' trasparenza u interpretazzjonijiet differenti tad-dispożizzjonijiet fuq spezzjonijiet u ċertifikazzjoni applikati minn Stati Membri individwali.

Id-dispożizzjonijiet ta' l-Istati Membri m'humiex konsistenti biżżejjed u ma hemm l-ebda bank ta' dejta komprensiv u komuni għal volumi ta' l-importazzjonijiet, produtturi u importaturi.

Bħalissa l-liċenzji ta' l-importazzjoni huma validi għal sena waħda u għal ċertu ammont ta' prodott partikulari.

Il-konformità mal-kundizzjonijiet u l-ammonti ta' produzzjoni hija verifikata mill-awtoritajiet esklussivament fuq il-bażi ta' dokumentazzjoni u mhux bi spezzjonijiet għal għarrieda fuq il-post.

Konsegwentament, il-proċedura tal-liċenzja ta' l-importazzjoni hija kkritikata bir-raġun min naħa waħda li hija wisq burokratika u min naħa l-oħra li hija ineffettiva.

Ma hemm l-ebda dubju li kien hemm ħafna każi ta' frodi fil-passat minkejja frekwenza pjuttost għolja ta' spezzjonijiet fuq prodotti importati.

L-irwol tal-Kummissjoni Ewropea u l-awtoritajiet nazzjonali

Fil-prinċipju l-proposta tal-Kummissjoni sabiex jiġi emendat ir-Regolament kurrenti huwa pass fid-direzzjoni t-tajba .

L-UE għandha tissikka l-proċedura għar-rikonoxximent ta' prodotti organiċi importati sabiex tintroduċi spezzjonijiet u ċertifikazzjoni pan-Ewropew uniformi.

Madankollu, għadu mhux ċar xi prekawzjonijiet għandhom jittieħdu sabiex ma jitħalliex isir frodi u kif il-Kummissjoni beħsiebha tlaħħaq max-xogħol kbir ta' monitoraġġ ta' korpi ta' kontroll.

Meta jitqiesu l-kapaċitajiet żviluppati mill-awtoritajiet nazzjonali mill-1991, dawn l-awtoritajiet għandhom ikomplu jkunu involuti fil-proċeduri ta' rikonoxximent u ta' spezzjoni.

Għandhom jingħataw rwol ta' monitoraġġ u konsultattiv.

Bank ta' dejta fuq l-importazzjonijiet, li jelenka l-ismijiet ta' importaturi, produtturi, korpi ta' kontroll u ammonti ta' importazzjoni għandu jiġi żviluppat fuq il-bażi tal-bank ta' dejta eżistenti tal-Kummissjoni.

Tkun ta' għajnuna ħarsa ġenerali lejn l-importi sabiex jiġu identifikati u mwaqqfa ċ-ċertifikazzjoni doppja u importazzjoni ta' prodotti importati taħt ċertifikati organiċi u jiġi żgurat it-traċċabilità tal-prodott.

Proċeduri ta' spezzjoni bbażati fuq il-valutazzjoni tar-riskju u regoli ċari

Is-sistema ta' monitoraġġ eżistenti għall-biedja organika hija bbażata fuq il-proċessi.

Dan ifisser li l-proċeduri ta' spezzjoni għal importazzjonijiet minn pajjiżi terzi huma suġġetti għal kundizzjonijiet ġenerali differenti u xi kulltant proċeduri differenti minn dawk li jiggvernaw il-produzzjoni domestika.

Għalhekk huwa essenzjali li jiġi żgurat li prodotti organiċi li jitqiegħdu fuq is-suq bit-tikketta organika fuq livell ta' UE għandhom jiġu prodotti, mingħajr eċċezzjoni, bi qbil mal-prinċipji u l-kundizzjonijiet stipulati fir-Regolament (KEE) 2092/91.

Fil-każ ta' importazzjoni ta' prodotti organiċi minn pajjiżi terzi, l-awtoritajiet nazzjonali u Ewropej kompetenti għandhom iqisu l-fatt li l-kundizzjonijiet statutarji ġenerali f'pajjiżi produtturi huma differenti minn dawk fl-UE.

Il-bdiewa fil-pajjiżi terzi xi kultant joperaw fost strutturi differenti u r-rekwiżiti ta' dokumentazzjoni f'ħafna pajjiżi terzi m'humiex żviluppati daqs fl-UE.

L-irregolaritajiet jistgħu jiġru minn ċerta distanza mill-pajjiż ta' produzzjoni f'magħlaq għat-tagħbija, portijiet u faċilitiajiet ta' ħżin temporanju.

Barra minn hekk, minħabba d-domanda dejjem tikber għall-prodotti organiċi, il-korpi varji ta' ċertifikazzjoni fil-pajjiżi terzi għandhom livell ta' pressjoni ta' kompetittività li tista' tagħti lok għal flessibilità mhux meħtieġa fl-ispezzjonijiet, b'mod partikulari peress li l-utent finali jkun qiegħed minn ċerta distanza 'l bogħod.

Konsegwentament, hemm bżonn urġenti għal analiżi ta' punti ta' riskju speċifiċi sabiex jiġu organizzati kontrolli u spezzjonijiet b'aktar effiċjenza.

Il-Kummissjoni għandha ttejjeb l-immonitorjar ta' kontrolluri akkreditati billi twettaq kontrolli għal għarrieda fuq oqsma ta' kontroll f'punti ta' riskju identifikati.

Ir-regoli għall-kontrolli fuq importazzjoni minn pajjiżi terzi għandhom jiġu kjarifikati u għandu jkun hemm regoli ta' l-UE uniformi dwar ir-rikonoxximent u l-akkreditazzjoni tal-korpi ta' ċertifikazzjoni.

Għandu jkun hemm ukoll biżżejjed flessibilità sabiex tippermetti li r-regoli jiġu adattati għas-sitwazzjoni speċifika fil-pajjiżi terzi kkonċernati.

Billi ċ-ċertifikazzjoni u l-ispezzjoni ta' importazzjoni minn pajjiżi terzi jqajmu problemi differenti minn dawk li jitqajmu fl-iċċertifikar tal-prodotti fis-suq intern, dan ir-rapporteur jissuġġerixxi li kemm korpi ta' spezzjoni bil-kwartieri ġenerali tagħhom fl-UE kif ukoll dawk bil-kwartieri ġenerali tagħhom barra mill-UE għandhom jgħaddu minn proċess ta' akkreditazzjoni jekk jixtiequ jiċċertifikaw importazzjonijiet minn pajjiżi terzi.

Ir-regoli ta' l-importazzjoni għal prodotti tal-biedja organika jistgħu jservu ta' mudell għal aċċess kwalifikat għas-suq ta' l-UE; fil-każ ta' prodotti organiċi, l-UE toffri suq ta' valur għoli lill-produtturi u proċessuri minn pajjiżi terzi bi prezzjijiet tajbin fejn jistgħu jbiegħu l-prodotti tagħhom, sakemm dawn jikkonformaw ma' kundizzjonijiet ċari.

PROĊEDURA

Proposta għal regolament tal-Kunsill li jemenda r-Regolament (KEE) Nru 2092/91 dwar il-produzzjoni organika ta' prodotti agrikoli u l-indikazzjonijiet li jirreferu għalihom fi prodotti agrikoli u fl-oġġetti ta' l-ikel

Data meta ġie kkonsultat il-PE

Kumitat responsabbli Data tat-tħabbir fis-seduta plenarja

Kumitat(i) mitlub(a) jagħti/u opinjoni Data tat-tħabbir fis-seduta plenarja

Opinjoni(jiet) mhux mogħtija Data tad-deċiżjoni

Koperazzjoni aktar mill-qrib Data tat-tħabbir fis-seduta plenarja

Rapporteur(s) Data tal-ħatra

Rapporteur(s) preċedenti

Bażi legali kkontestata Data ta' l-opinjoni tal-JURI

Dotazzjoni finanzjarja emendata Data ta' l-opinjoni tal-BUDG

Konsultazzjoni mill-PE mal-Kumitat Ekonomiku u Soċjali Ewropew - data tad-deċiżjoni fis-seduta plenarja

Konsultazzjoni mill-PE mal-Kumitat tar-Reġjuni - data tad-deċiżjoni fis-seduta plenarja

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) skond l-Artikolu 178(2) preżenti għall-votazzjoni finali

Kummenti (informazzjoni disponibbli b'lingwa waħda biss)